
I. Qëllimet e arsimit profesional në kualifikimin profesional “Hoteleri”, niveli III në KSHK, referuar nivelit III në KEK

Qëllimi kryesor i arsimimit profesional në kualifikimin profesional “Hoteleri”, niveli III i KSHK, është “zhvillimi i personalitetit të nxënësve për të jetuar në përshtatje me botën që i rrethon dhe përgatitja e tyre për t’u punësuar në veprimtaritë profesionale që lidhen drejtpërdrejt me shërbimet në fushën e hotelerisë dhe turizmit”. Për të realizuar këtë, shkolla profesionale u krijon nxënësve:
- mundësi të përshtatshme për të nxënë, pavarësisht nga gjinia, raca, besimi dhe aftësitë.
- mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat, të mjaftueshme për të lehtësuar punësimin dhe përparimin drejt arsimit e formimit profesional të mëtejshëm.
- mbështetje për t’u njohur me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi.
- mbështetje për t’u njohur me teknologjitë e proceset teknologjike bashkëkohore e të perspektivës, që lidhen me kualifikimin profesional përkatës.
- mbështetje për të zhvilluar ndjenjën e disiplinës, kuriozitetin intelektual dhe profesional, si dhe vlerat morale.
- mbështetje për t’u zhvilluar psikologjikisht dhe fizikisht, për të përballuar vështirësitë që do të ndeshin gjatë veprimtarive të ardhshme profesionale.
- mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në kualifikimin profesional “Hoteleri”, (EHL), niveli III në KSHK, referuar nivelit III në KEK

1. Kërkesat e pranimit të nxënësve në arsimin profesional, të kualifikimit profesional “Hoteleri”, (EHL), niveli III në KSHK, referuar nivelit III në KEK

Në shkollat që ofrojnë arsimin profesional në kualifikimin “Hoteleri”, (EHL), niveli III në KSHK, referuar nivelit III në KEK, kanë të drejtë të regjistrohen të gjithë të rinjtë që:
- kanë mbaruar arsimin e detyruar 9-vjeçar.
- janë të aftë fizikisht dhe mendërisht të përballojnë kërkesat e këtij niveli të arsimit profesional.
- zotërojnë gjuhën angleze
- nëse kanë aftësi të kufizuara, shkolla krijon kushte dhe përshtat programin në përputhje me paaftësitë që shfaqin.
Në raste të veçanta kur kërkesat për të ndjekur këtë shkollim janë më të larta se kapacitetet reale të këtyre shkollave, atëherë, MEI përgatit udhëzime të veçanta me kritere të posaçme pranimi për këto shkolla. 

2. Kompetencat e përgjithshme të nxënësit në përfundim të arsimimit kualifikimit profesional “Hoteleri”, (EHL), niveli III në KSHK, referuar nivelit III në KEK

[bookmark: _Hlk235086452]Në përfundim të arsimit profesional në kualifikimin profesional “Hoteleri”, (EHL), niveli III në KSHK, referuar nivelit III në KEK, nxënësi do të zotërojë këto kompetenca të përgjithshme kryesore:  
· Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.
· Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.
· Të nxisë potencialin e tij të brendshëm në kërkim të vazhdueshëm për zgjidhje të reja më efektive dhe më efiçente.
· Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.
· Të respektojë rregullat dhe parimet e një bashkëjetese demokratike në kontekstin e integrimeve lokale, rajonale.
· Të manifestojë guxim dhe aftësi sipërmarrëse për të ardhmen e tij.
· Të tregojë vetëkontroll gjatë ushtrimit të veprimtarive të tij.
· Të organizojë drejt, procesin e të nxënit të tij dhe të shfaqë gatishmërinë dhe vullnetin për të nxënë gjatë gjithë jetës.
· Të respektojë parimet e punës në grup dhe të bashkëpunojë aktivisht në arritjen e objektivave të pranuara.
· Të vlerësojë dhe vetëvlerësojë  nisur nga kritere të drejta si bazë për të përmirësuar dhe çuar më tej arritjet e tij.

3. Kompetencat profesionale të nxënësit në përfundim të arsimimit në kualifikimin profesional “Hoteleri”, (EHL), niveli III në KSHK, referuar nivelit III në KEK

Në përfundim të arsimit profesional në kualifikimin profesional “Hoteleri”, (EHL), niveli III në KSHK, referuar nivelit III në KEK, nxënësi do të jetë i aftë të ushtrojë kompetencat profesionale si më poshtë:
· Të përgatitë e mirëmbajë mjedisin, pajisjet dhe mjetet e punës të sektorëve përkatës në hotel.
· Të zbatojë rregullat e paraqitjes, qëndrimit, higjienës profesionale në hotel. 
· Të përgatitë vendin e punës sipas veprimtarisë. 
· Të kryejë punë parapërgatitore, sipas sektorëve përkatës.
· Të përdorë dhe mirëmbajë pajisjet, mjetet dhe materialet e punës.
· Të përdorë dokumentacionin teknik dhe listat e kontrollit sipas sektorëve.
· Të zbatojë standardet e profesionit.
· Të zbatojë sinjalistikën e profesionit.
· Të identifikojë e plotësojë nevojat e klientëve në përputhje me standardet e procedurat e hotelit.
· Të zbatojë procedurat e pritjes, shoqërimit dhe përcjelljes të klientit në hotel.
· Të komunikojë në gjuhën angleze gjatë shërbimeve në hotel.
· Të komunikojë në mënyrë etike dhe profesionale me eprorët, kolegët dhe klientët gjatë veprimtarive në hotel.
· Të përmbushë dhe tejkalojë kërkesat e klientëve për produkte dhe shërbime të mikpritjes.
· Të trajtojë ankesat e klientëve gjatë veprimtarive në hotel.
· Të kryejë veprimtari që garantojnë cilësinë e përgatitjes dhe shërbimit ndaj klientit.
· Të zhvillojë një plan veprimi për të përmirësuar aftësitë e personelit për shërbim cilësor ndaj klientit.
· Të hartojë, zhvillojë dhe vlerësojë një program trajnimi në vendin e punës.
· Të kryejë një vlerësim të performancës në punë.
· Të informojë klientët për mjediset, shërbimet në hotel, veprimtari kulturore dhe itinerare të thjeshta udhëtimi dhe turistike.
· Të zbatojë legjislacionin që rregullon veprimtarinë e hotelit.
· Të zbatojë rregulloren dhe planin HACCP në hotel.
· Të zbatojë parimet bazë të Kodit të Punës dhe legjislacionit lidhur me aktivitetin në hotel.
· Të klasifikojë liçencat, certifikatat, lejet dhe dokumentet e inspektimeve që struktura mikpritëse vepron dhe ka detyrim ligjor ti disponojë. 
· Të kryejë procedurat e punës për larjen dhe hekurosjen e biankerive. 
· Të kryejë procedurat e punës për pastrimin e rrobave të klientit në lavanteri.
· Të zbatojë praktikat më të mira parandaluese të mirëmbajtjes në hotel.
· Të kryejë procedurat e punës për pastrim dhe mirëmbajtje të dhomës së klientit dhe ambienteve të përbashkëta në hotel.
· Të kryejë aktivitetet ditore si mbikëqyrës/inspektues i proceseve të mirëmbajtjes në hotel.
· Të zbatojë procedurat kryesore standarde të shërbimit të mëngjesit, shërbimit të ushqimit me bufe, shërbimit të brunch dhe dokumentimit të tyre në hotel.
· Të kryejë përgatitje dhe shërbime të ndryshme mëngjesi, brunch dhe bufe nga pritja deri në largim të klientit.
· Të kryejë vlerësimin organo-shqisor të produkteve ushqimore.
· Të përgatitë recetat bazë në kuzhinë sipas dokumentacionit.
· Të zbatojë një plan për veprimtari të ushqimit dhe të pijeve (F&B) nga konceptimi, funksionimi dhe vlerësimi i rezultateve.
· Të punojë në grup.
· Të kryejë detyrat dhe përgjegjësitë kryesore të Butler-it;
· Të kryejë rezervimin dhe regjistrimin e klientëve në hotel me programet për rezevimin dhe regjistrimin e klientëve;
· Të realizojë procedurat e “check-in”, “check-out” e likuidimet përkatëse për klientët në hotel.
· Të zbatojë nocionet e matematikës në veprimtari reale (llogarit  recetat dhe kostot e tyre të e gatimit për sasi ose numër të caktuar të ftuarish, duke përfshirë peshën bruto dhe neto).
· Të kryejë veprime financiare sipas sektorëve në hotel.
· Të interpretojë të dhënat financiare dhe statistikat për të vlerësuar dhe përmirësuar performancën e veprimtarive sipas sektorëve;
· Të analizojë performancën dhe gjendjen financiare të një kompanie, duke përdorur një sërë raportesh të përbashkëta ndërveprimi dhe aktiviteti.
· Të shpjegojë rëndësinë e llogaritjes së kostove për përcaktimin  e çmimeve të produkteve dhe shërbimeve hoteliere;
· Të zbatojë parimet bazë të vendosjes së çmimeve për produktet dhe shërbimet hoteliere.
· Të mirëmbajë produkte dhe shërbimet ekzistuese hoteliere, për të qëndruar konkurrues në treg me kalimin e kohës, duke perqafuar avancimet teknologjike të kohës.
· Të maksimizojë fitimet e hotelit, duke përdorur teknika të ndryshme, konform legjislacionit.
· Të përdorë me efikasitet format e marketingut për veprimtaritë konkrete në hotel.
· Të krijojë mjete ndihmëse për shitjen dhe promovimin e produkteve dhe shwrbimeve nw hotel.
· Të zbatojë aftësitë personale në IT për veprimtarinë e përditshme në sektorin e mikpritjes.
· Të përdorë teknologjinë dixhitale në mbështetje të veprimtarisë profesionale.
· Të përdorë programet e sistemit të menaxhimit dhe kontrollit në hotel sipas sektorëve.
· Të ndajë, ruajë, depozitojë mbetjet sipas legjislacionit vendas.
· të zbatojë rregullat për optimizimin e përdorimit të energjisë, ujit, materialeve, solucioneve të pastrimit në hotel.
· Të minimizojë ndikimin e vetë ekologjik, duke përdorur llojet dhe sasinë e duhur të produkteve të pastrimit.
· Të zbatojë rregulloret e kujdesit ndaj shëndetit e sigurisë së tij/ saj, stafit e klientëve në hotel.
· Të zbatojë rregullat e sigurimit teknik, mbrojtjes së mjedisit e dhënies së ndihmës së parë, gjatë punës në hotel.

4. Mundësitë e punësimit dhe të arsimimit të mëtejshëm në përfundim të arsimimit kualifikimin profesional “Hoteleri”, (EHL), niveli III në KSHK, referuar nivelit III në KEK

Përfundimi me sukses i kualifikimit profesional “Hoteleri”, niveli III në KSHK, referuar nivelit III në KEK, e pajis nxënësin me certifikatën e punonjësit gjysmë të kualifikuar (ndihmës) në këtë drejtim. Ky kualifikim i jep nxënësit mundësi t’i drejtohet tregut të punës si ndihmës nё sektorin e hoteleri turizmit (bare, restorante, mensa, vetëshërbime, industri kateringu, hotele, motel, resorte, qendra kurative, agjenci turistike, zyra informacioni, spitale, (HORECA) etj). 

Pas përfundimit të nivelit III në KSHK, referuar nivelit III në KEK, nxënësi mund të vazhdojë studimet në nivelin e IV të KSHK, si teknik/menaxher i mesëm në fushën e hotelerisë. Me vijimin e mëtejshëm të arsimit profesional edhe në nivelin IV të KSHK, nxënësi fiton ”Maturën shtetërore profesionale” me mundësi për vazhdimin e studimeve universitare ose pas të mesmes.

III. Plani mësimor për arsimin profesional në kualifikimin profesional “Hoteleri”, (EHL), niveli III në KSHK, referuar nivelit III në KEK

	Plani mësimor për kualifikimin profesional “Hoteleri”, (EHL), niveli III në KSHK, referuar nivelit III në KEK (3-vjeçar)

	
Nr
	
Kodi

	
Lëndët dhe modulet profesionale
	Orët javore/vjetore

	
	
	
	Klasa 10
	Klasa 11
	Klasa 12

	A.
	
	Lëndët e përgjithshme              (Gjithsej)
	(504)
	(396)
	(306)

	1
	
	Gjuhë shqipe
	36
	36
	34

	2
	
	Letërsi 
	36
	36
	34

	3
	
	Gjuhë e huaj (Anglisht)
	72 
	72 
	68

	4
	
	Matematikë 
	72 
	72
	68

	5
	
	Fizikë 
	72
	-
	-

	6
	
	Kimi  
	-
	72
	-

	7
	
	Shkenca sociale  
	72
	-
	-

	8
	
	Histori  
	-
	72
	-

	9
	
	Gjeografi  
	36
	-
	-

	10
	
	Teknologji informacioni dhe komunikimi (TIK)
	36
	-
	34

	11
	
	Edukim fizik, sporte, shëndet  
	72
	36
	34

	B
	L-17-157-24
	Bazat e sipërmarrjes
	-
	-
	34

	C
	
	Lëndët/Modulet profesionale  (Gjithsej)                                                                    
	200T(7)
225P(5) 
	200T (7)
225P(5)
	240T (8)
180P (4)

	
	
	CERTIFIKATA BAZË-EHL
	
	
	 +

	1
	M-13-2699-26
	Veprime në lavanderi 
	24T/60P
	-
	-

	2
	M-13-2700-26
	Hyrje në “Front-Office” 
	24T/60P
	-
	-

	3
	M-13-2701-26
	Veprime të mirëmbajtjes 1
	24T/60P
	-
	-

	4
	M-13-2702-26
	Bazat e shërbimit të ushqimit dhe pijeve 
	16T/45P
	-
	-

	5
	L-13-667-26
	Hyrje në veprimet në hotel 
	16T
	-
	-

	6
	L-13-649-26
	Higjiena dhe praktikat e shëndetit në punë
	16T
	-
	-

	7
	L-13-659-26
	Hyrje në pajisjet e zyrës 
	32T
	-
	-

	8
	L-13-652-26
	Bazat e matematikës 
	16T
	-
	-

	9
	L-13-653-26
	Bazat e gjuhës angleze 
	32T
	-
	-

	
	
	CERTIFIKATA E NDËRMJETME-EHL
	
	
	

	1
	M-13-2703-26
	Veprime në “Front-Office” 1 
	-
	24T/90P
	-

	2
	M-13-2704-26
	Veprime të mirëmbajtjes 2 
	-
	24T/90P
	-

	3
	L-13-672-26
	Menaxhimi i mallrave dhe praktikat mjedisore 
	-
	16T
	-

	4
	L-13-673-26
	Veprime të departamentit të dhomave (Rooms Division Operations) 
	-
	24T
	-

	5
	M-13-2705-26
	Bazat e artit të kuzhinës 
	-
	16T/45P
	-

	6
	L-13-670-26
	Përsosmëria e shërbimit ndaj klientit 
	-
	16T
	-

	7
	L-13-675-26
	Komunikimi verbal dhe joverbal 
	-
	16T
	-

	8
	L-13-676-26
	Bazat e Excel-it 
	-
	32T
	-

	9
	L-13-662-26
	Gjuha angleze e aplikuar 
	-
	32T
	-

	
	
	CERTIFIKATA E AVANCUAR-EHL
	
	
	

	1
	M-13-2706-26
	Veprime në “Front-Office” 2
	-
	-
	32T/90P

	2
	M-13-2707-26
	Arti i shërbimeve të “Butler”-it 
	-
	-
	24T/35P

	3
	L-13-678-26
	Trajnimi dhe zhvillimi i burimeve njerëzore 
	-
	-
	16T

	4
	L-13-679-26
	Ndërgjegjësimi kulturor 
	-
	-
	16T

	5
	L-13-680-26
	Parimet e marketingut në hotel
	-
	-
	16T

	6
	L-13-681-26
	Tendencat në hotel dhe risitë
	-
	-
	16T

	7
	L-13-682-26
	Parimet e llogarisë dhe buxhetimit 
	-
	-
			32T

	8
	L-13-683-26
	Administrimi i kuadrit ligjor ne hotel
	-
	-
	32T

	9
	M-13-2708-26
	Krijimi i konceptit “Pop-up” të ushqimit dhe pijeve 
	-
	-
	24T/55P

	10
	L-13-671-26
	Gjuha angleze e biznesit
	-
	-
	32T

	D
	P-13-010-24
	Praktikë profesionale në biznes 
(Internship) 12 javë
	450 (10)
	450 (10)
	450 (10)

	
	
	Gjithsej A+B+C+D
	1379
	1271
	1176



IV. Udhëzime për planin mësimor. 

Kohëzgjatja e vitit shkollor është:
Në klasën 10 viti shkollor ka gjithsej 38 javë (26 javë mësimore në shkollë + 12 javë praktikë profesionale në biznes).
Në klasën 11 viti shkollor ka gjithsej 37 javë (25 javë mësimore në shkollë + 12 javë praktikë profesionale në biznes).
Në klasën 12 viti shkollor ka gjithsej 38 javë (24 javë mësimore në shkollë + 12 javë praktikë profesionale në biznes + 2 javë provimet e Maturës Shkollore Profesionale).
Një javë mësimore ka jo më shumë 40 orë mësimore (teorike dhe/ose praktike).
Një Kredit në Teori (T) është 30 orë 60 minutëshe (40 orë 45 minutëshe).
Një Kredit në Praktikë (P), në shkollë dhe në praktikën profesionale në ndërmarrje, është 45 orë 60 minutëshe.
Një orë mësimore në Lëndët/Modulet që zbatohen në shkollë zgjat 45 minuta.
Një ditë praktikë në internship është 6 orë 60 minutëshe (në kl.10 dhe 11) dhe 8 orë 60 minutëshe (në kl.12).
Një vit shkollor ka 24 - 26 javë mësimore (teori dhe praktikë) në shkollë.

Kurrikula e arsimit profesional në kualifikimin profesional “Hoteleri”, (EHL), niveli III në KSHK, referuar nivelit III në KEK, përbëhet nga 4 grupe elementesh kurrikulare:
· Lëndët e kulturës së përgjithshme (programet e detajuara të tyre jepen në një dokument të veçantë të MA).
· Lëndët teorike profesionale (programet e përgjithshme janë pjesë e këtij skeletkurrikuli).
· Modulet teorike/praktike profesionale (programet e përgjithshme janë pjesë e këtij skeletkurrikuli).
· Praktika profesionale në biznes (Internshipi).

V.  Udhëzime për procesin mësimor. 

Mësimdhënësit e lëndëve teorike profesionale dhe moduleve teoriko-praktike profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin tek ta, të kompetencave të punës, të plota dhe të qëndrueshme.
E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore, etj,. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës.
Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësimdhënësit.
Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të nxënit në shkollat profesionale, në kualifikimin profesional “Hoteleri”, (EHL), niveli III në KSHK, referuar nivelit III në KEK.
Mësimdhënësit. duhet të përdorin metoda të tilla të të nxënit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.
Një parim tjetër që duhet respektuar nga mësimdhënësit është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm në fushën e hotelerisë.
Në rastin e nxënësve me aftësi të kufizuara, mësimdhënësit. duhet të përshtasin programet e lëndëve dhe moduleve në përputhje me mundësitë e tyre, si dhe të krijojnë kushte për zbatimin e tyre.

VI. Udhëzime për vlerësimin, provimet dhe certifikatat. 

Vlerësimi vjetor i nxënësve në lëndët teorike profesionale dhe praktikat profesionale bëhet nga vetë mësimdhënësit përkatës, me metoda dhe instrumente vlerësimi të përgatitura ose përzgjedhura nga vetë ata. Shkolla bën përshtatjen e kërkesave të vlerësimit të nxënësve për lëndët dhe modulet profesionale, sipas përditësimeve të portalit LMS të VET by EHL. 
Vlerësimi i nxënësve të bëhet me nota (4-10) si për lëndët profesionale, ashtu edhe për modulet profesionale, si gjatë vitit, ashtu edhe në provimet përfundimtare.

Në përfundim të klasës 12, nxënësi i arsimuar në kualifikimin profesional “Hoteleri”, (EHL), niveli III në KSHK, referuar nivelit III në KEK, i nёnshtrohet provimeve të Maturës Shkollore Profesionale, sipas kuadrit ligjor në fuqi.

Me përfundimin e suksesshëm të kualifikimit profesional “Hoteleri”, niveli III i KSHK-së (3 vjeçar), shkolla profesionale e pajis nxënësin me Certifikatën Profesionale të Maturës Shkollore Profesionale, të nivelit III të KSHK, shoqëruar me Suplementin përkatës. Kjo certifikatë njihet në territorin e Republikës së Shqipërisë. Certifikata e lëshuar do të jetë sipas modelit të miratuar nga ministria përgjegjëse për AFP.  

Gjithashtu, pas përfundimit me sukses të çdo viti shkollor, nxënësit pajisen edhe me Certifikatën përkatëse të “VET by EHL”, si më poshtë:
a. Certifikatën e nivelit bazë të kualifikimit profesional “Hoteleri” (EHL), (pas përfundimit të klasës 10).
b. Certifikatën e nivelit ndërmjetës të kualifikimit profesional “Hoteleri” (EHL), (pas përfundimit të klasës 11).
c. Certifikatën e nivelit të avancuar të kualifikimit profesional “Hoteleri” (EHL), (pas përfundimit të klasës 12).




VII. Programet e përgjithshme të lëndëve/moduleve profesionale. 

Lënda “Bazat e sipërmarrjes” (L-17-157-24),  kl. 12 – 34 orë 

1. Synimet e lëndës “Bazat e sipërmarrjes”, kl. 12.

Në përfundim të trajtimit të lëndës “Bazat e sipërmarrjes”, kl.12, nxënësit duhet:
· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror;
· të përshkruajnë veçoritë e sjelljes sipërmarrëse të individëve;
· të analizojnë aftësitë dhe mundësitë personale në kontektin e nismave sipërmarrëse;
· të vlerësojnë kërkesat, dëshirat, mundësitë dhe vështirësitë të tyre për karrierën e ardhshme;
· të zbatojnë procedurat për zgjidhjen e problemeve dhe marrjen e vendimeve të duhura në lidhje me to;
· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme;
· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore;
· të përshkruajnë dhe zbatojnë parimet e punës individuale dhe të punës në grup;
· të analizojnë veçoritë e gatishmërisë, iniciativës dhe motivimit në kontekste të ndryshme jetësore;
· të tregojnë përgjegjësi individuale dhe shoqërore në kontekste të ndryshme jetësore;
· të planifikojnë, sigurojnë dhe përdorin me efiçiencë burimet e ndryshme si mjedisin, burimet njerëzore, paratë, kohën etj;
· të përshkruajnë veçoritë dhe kërkesat për udhëheqjen e sipërmarrjeve të ndryshme;
· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes;
· të përshkruajnë veçoritë e sipërmarrjes së biznesit dhe të sipërmarrjes sociale;
· të përshkruajnë format e ndryshme të organizimit të sipërmarrjeve dhe karakteristikat e tyre;
· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj;
· të përshkruajnë mjedisin ligjor dhe fiskal të sipërmarrjeve;
· të përshkruajnë mërrëdhëniet e punës në një sipërmarrje.

1. Përmbajtjet e përgjithshme të lëndës “Bazat e sipërmarrjes”,  kl.12 – 34 orë 

	Tema   1
	Kuptimi, rëndësia dhe roli i sipërmarrjes 
	1 orë

	Tema   2
	Aftësitë (sjellja) sipërmarrëse
	1 orë

	Tema   3
	Vetëvlerësimi i potencialit personal
	2 orë

	Tema   4
	Vlerësimi i kërkesave, dëshirave, mundësive dhe vështirësive
	2 orë

	Tema   5
	Zgjidhja e problemeve dhe vendimmarrja
	2 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	2 orë

	Tema   7
	Etika e komunikimit dhe negocimit
	2 orë

	Tema   8
	Puna individuale dhe puna në grup
	2 orë

	Tema   9
	Gatishmëria, iniciativa dhe motivimi
	2 orë

	Tema 10
	Përgjegjësia individuale dhe shoqërore
	2 orë

	Tema 11
	Menaxhimi efiçient i burimeve
	2 orë

	Tema 12
	Aftësitë udhëheqëse në kontekstin e sipërmarrjes
	2 orë

	Tema 13
	Globalizimi, informacioni, mjedisi dixhital dhe mediat sociale
	2 orë

	Tema 14
	Sipërmarrja e biznesit dhe sipërmarrja sociale
	1 orë

	Tema 15
	Format e organizimit të sipërmarrjeve 
	2 orë

	Tema 16
	Konteksti i sipërmarrjeve
	1 orë

	Tema 17
	Mjedisi ligjor i sipërmarrjeve
	2 orë

	Tema 18
	Marrëdhëniet e punës
	2 orë

	Tema 19
	Zgjidhja e mosmarrëveshjeve në mjedisin e punës
	2 orë







I. CERTIFIKATA BAZË
1. Moduli: “Veprime në lavanderi”, (M-13-2699-26), kl.10–24 orë Teori dhe 60 orë Praktikë

Qëllimi i Modulit profesional:
Në këtë modul teoriko-praktik, nxënësit do të njihen me procedurat bazë të funksionimit të lavanderisë, duke filluar nga procesi i larjes paraprake deri në përfundimin e ciklit të larjes dhe përgatitjen e produktit përfundimtar. Në përfundim të modulit, nxënësi do të jetë i aftë të identifikojë pajisjet, mjetet dhe teknikat që përdoren në veprimtaritë e lavanderisë, në përputhje me standardet profesionale të industrisë së mikpritjes.

Rezultatet e pritshme

Njohuritë dhe shprehitë që fiton nxënësi:
· Shpjegon rolin dhe rëndësinë e departamentit të shërbimeve të pastrimit.
· Shpjegon organizimin e departamentit të shërbimeve të pastrimit.
· Përshkruan strukturën organizative dhe pozicionet kryesore në departamentin e shërbimeve të pastrimit dhe lavanderisë.
· Përshkruan procesin e larjes së tekstileve.
· Përshkruan klasifikimin e fibrave tekstile, duke dhënë shembuj.
· Përdor saktë terminologjinë që lidhet me përbërjen e tekstileve.
· Shpjegon mënyrat e prodhimit të tekstileve.
· Përcakton llojet e tekstileve që përdoren në hotele.
· Identifikon parimet bazë të pastrimit të tekstileve.
· Rendit llojet e solucioneve të pastrimit që përdoren në lavanderinë e një hoteli.
· Shpjegon rëndësinë e leximit dhe interpretimit të etiketave dhe simboleve të mirëmbajtjes së tekstileve.
· Identifikon pajisjet që përdoren në lavanderinë e një hoteli.
· Identifikon llojet e ndryshme të njollave dhe procedurat e përshtatshme për heqjen e tyre.
· Zbaton rregullat e sigurisë dhe të mbrojtjes së shëndetit gjatë përdorimit të solucioneve me përmbajtje kimike në lavanderi.

Kompetencat që fiton nxënësi:
· Kryen procedurat e punës në lavanderi.
· Përdor me efikasitet makineritë dhe pajisjet e lavanderisë.
· Përdor në mënyrë të përgjegjshme sasitë e duhura të solucioneve të pastrimit, me qëllim mbrojtjen e mjedisit.
· Punon në përputhje me legjislacionin në fuqi dhe procedurat e lavanderisë.

Qëndrimet që zhvillohen te nxënësi:
· Demonstron aftësinë për të punuar në lavanderi në mënyrë të pavarur dhe në grup, edhe në situata stresuese.
· Vlerëson rëndësinë e përdorimit të materialeve me përbërje të përshtatshme dhe të tekstileve të pastra, për të garantuar komoditetin dhe kënaqësinë e klientëve.
· Vlerëson rolin e departamentit të shërbimeve të pastrimit dhe lavanderisë në ofrimin e një shërbimi cilësor në strukturat e mikpritjes.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet (SMM), do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të drejtuara në një mjedis lavanderie model.
Zhvillimi i modulit:
· Moduli zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Dhomë lavanderie.
Referencat:
· Materiale mbështetëse të ofruara nga shkolla.
 
Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit do të demonstrojnë aftësitë dhe kompetencat e fituara, duke realizuar veprimtaritë e një shërbimi lavanderie në përputhje me standardet e cilësisë të kërkuara për nivelin përkatës të studimit.
Vlerësimi i nxënësve do të zhvillohet në mjediset e kabinetit të lavanderisë, si dhe një provimi teorik përfundimtar, i cili do të zhvillohet online në Sistemin e Menaxhimit të Mësimit (SMM), në përfundim të modulit.
Provimi teorik do të përbëhet nga pyetje e vërtetë/e gabuar, pyetje me zgjedhje të shumëfishta, si dhe pyetje të hapura, që lidhen me përmbajtjen e modulit.
Në provimin praktik, nxënësit do të vlerësohen në kabinetin e lavanderisë, ku do të realizojnë detyra praktike specifike, të përcaktuara nga mësimdhënësi. Performanca e tyre do të vlerësohet në përputhje me kriteret e vlerësimit të modulit.
.



2. Moduli: “Hyrje në Front Office”, (M-13-2700-26), kl.10–24 orë Teori dhe 60 orë Praktikë

Qëllimi i Modulit profesional:
Ky modul teoriko-praktik ofron bazat e nevojshme për shërbimin në recepsion (Front Office). Front Office është një nga sektorët kryesorë të hotelit, i cili ofron shërbime të rëndësishme për klientët gjatë gjithë ciklit të qëndrimit të tyre në hotel, nga paraqitja e rezervimit dhe mbërritja deri në largim.
Ky modul fokusohet në zhvillimin e aftësive të buta të nevojshme për nxënësit, me qëllim përmbushjen e kërkesave të klientëve dhe rritjen e nivelit të kënaqësisë së tyre

Rezultatet e pritshme

Njohuritë dhe shprehitë që fiton nxënësi:
· Liston llojet e ndryshme të strukturave akomoduese.
· Liston llojet e klientëve dhe karakteristikat përkatëse të tyre.
· Përshkruan tipologjitë e ndryshme të dhomave në hotel.
· Shpjegon rëndësinë e departamentit të recepsionit (Front Office).
· Liston mjetet dhe pajisjet e punës në departamentin e recepsionit (Front Office).
· Përshkruan pozicionet e punës dhe detyrat përkatëse në departamentin e recepsionit.
· Shpjegon mënyrën e klasifikimit të strukturave akomoduese dhe strukturave gastronomike.
 
Kompetencat që fiton nxënësi:
· Mirëpret klientët në strukturën akomoduese.
· Identifikon dhe përmbush nevojat e klientëve, në përputhje me standardet dhe procedurat e strukturës akomoduese.
· Komunikon në mënyrë efektive me kolegët dhe klientët, përmes komunikimit verbal dhe joverbal.

Qëndrimet që zhvillohen te nxënësi:
· Kupton rëndësinë e departamentit të recepsionit (Front Office) në mbarëvajtjen e proceseve të punës dhe përmbushjen e kërkesave të klientëve.
· Vlerëson rëndësinë e zbatimit të standardeve për ofrimin e një shërbimi cilësor.
· Tregon gatishmëri për të ndihmuar klientët.
· Kupton rëndësinë e komunikimit etik me klientët dhe kolegët.
· Kryen vetëvlerësim, duke identifikuar pikat e forta dhe fushat për përmirësim në marrëdhënie me klientët.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar, duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të zhvilluara në një mjedis kabinetin e recepsionit.

Zhvillimi i modulit:
· Moduli zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Kabineti i recepsionit.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit duhet të plotësojnë standardet minimale praktike FO të kërkuara nga niveli i studimit.
[bookmark: _Hlk236295865]Vlerësimi i nxënësve do të realizohet nëpërmjet me një provim praktik dhe një provim teorik me kohë të kufizuar. 
Provimi teorik do të zhvillohet online në Sistemin e Menaxhimit të Mësimit dhe do të përfshijë do pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit.
Në provimin praktik, nxënësit do të duhet të bëjnë prezantim para mësimdhënësve dhe nxënësve të tjerë, ku do të demonstrojnë se sa të rëndësishme janë aftësitë e buta në krijimin e një përvoje të shkëlqyer te klienti.


3. Moduli: “Veprime të mirëmbajtjes 1”, (M-13-2701-26), kl.10–24 orë Teori dhe 60 orë Praktikë

Qëllimi i Modulit profesional:
Departamenti i shërbimeve të pastrimit dhe mirëmbajtjes së dhomave dhe mjediseve të përbashkëta është përgjegjës për garantimin e pastërtisë dhe higjienës në hotel dhe përbën një faktor kyç në ofrimin e një përvoje pozitive për klientët.
Ky modul teoriko-praktik mbulon procedurat bazë të pastrimit, rregullimit dhe mirëmbajtjes së dhomave dhe mjediseve të përbashkëta, nga planifikimi i punës deri te zbatimi i detajeve teknike, me qëllim garantimin e një qëndrimi të rehatshëm, të këndshëm dhe të sigurt për klientët në hotel.

Rezultatet e pritshme

Njohuritë dhe shprehitë që fiton nxënësi:
· Përshkruan proceset e punës që kryhen për pastrimin dhe mirëmbajtjen e dhomës së klientit dhe mjediseve të përbashkëta në hotel, si dhe koordinimin e punëve me departamentin e Rooms Division.
· Identifikon aktivitetet kryesore të departamentit të shërbimeve të pastrimit dhe mirëmbajtjes, si dhe kërkesat për garantimin e një pastrimi cilësor, bazuar në standardet e hoteleve.
· Liston makineritë dhe pajisjet e ndryshme që përdoren në veprimtarinë e mirëmbajtjes në hotel, veçoritë dhe funksionet e tyre.
· Shpjegon pasojat e dëmshme që sjellin defektet e mobiljeve, makinerive dhe pajisjeve të ndryshme.
· Përshkruan produktet kryesore që përdoren për pastrimin dhe mirëmbajtjen e mjediseve të përbashkëta si dhe rëndësinë e përdorimit optimal të tyre.
· Identifikon dhe përdor dokumentet dhe listat e kontrollit që përdoren gjatë veprimtarisë së pastrimit dhe mirëmbajtjes së dhomave dhe mjediseve të përbashkëta në hotel.

Kompetencat që fiton nxënësi:
· Kryen të gjitha veprimtaritë për pastrim dhe mirëmbajtje të dhomës së klientit dhe mjediseve të përbashkëta në hotel.
· Kontrollon funksionimin e pajisjeve, sistemeve të dhomës dhe të mjediseve të përbashkëta, sipas udhëzimeve të funskionimit dhe manaleve të përdorimit.
· Përdor me efikasitet makineritë dhe pajisjet e ndryshme gjatë veprimtarisë së pastrimit dhe mirëmbajtjes së dhomës së klientit dhe mjediseve të përbashkëta në hotel.
· Përdor sasitë e duhura të produkteve të pastrimit, për të minimizuar ndikimin e tyre në mjedis. 
· Punon në përputhje me legjislacionin që rregullon veprimtarinë e departamentit.

Qëndrimet që zhvillohen te nxënësi:
· Demonstron aftësi për të punuar në proceset e punës që lidhen me pastrimin dhe mirëmbajtjen në hotel, si në mënyrë të pavarur, në grup edhe në rrethana stresuese.
· Vlerëson rëndësinë e një dhome të pastër për të garantuar kënaqësinë, komoditetin dhe rehatinë e qëndrimit të klientëve.
· Vlerëson rëndësinë e mirëmbajtjes së mjediseve, për të ofruar një shërbim cilësor për klientët në hotel.

Udhëzime për zbatimin e modulit profesional:
[bookmark: _Hlk236296652]Zhvillimi i këtij moduli do të përfshijë të nxënit duke u bazuar në njohuri dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të drejtuara në një mjedis dhome hoteli. 
Zhvillimi i modulit:
· Moduli zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Dhomë hoteli.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit do të duhet të demonstrojnë aftësitë dhe kompetencat e tyre, duke pastruar një dhomë në cilësinë e kërkuar nga niveli i studimit.
Vlerësimi i nxënësve do të realizohet nëpërmjet një provim praktik përfundimtar që do të zhvillohet në një dhomë hoteli model dhe një provim përfundimtar teorik, që do të zhvillohet online në Sistemin e Menaxhimit të Mësimit, në fund të modulit.
[bookmark: _Hlk236296896]Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit.
Në provimin praktik, nxënësit do të vlerësohen në dhomën e hotelit model, ku do të pastrojnë një dhomë, duke arritur standardet e kërkuara. Mësimdhënësi më pas do të vlerësojnë performancën dhe do ta vlerësojnë nxënësin në përputhje me rrethanat.


4. Moduli: “Bazat e shërbimit të ushqimit dhe pijeve”, (M-13-2702-26), kl.10–16 orë Teori dhe 45 orë Praktikë

Qëllimi i Modulit profesional:
Ky modul teoriko-praktik ofron bazat e nevojshme në Shërbimin e Ushqimit dhe Pijeve (F&B). Të fokusuar në aftësitë praktike, nxënësit do të mësojnë se si të organizojnë procedurat standarde të shtrimit dhe shërbimit të vakteve, dokumentacionin e plotë të përdorur në veprimtaritë e F&B dhe të kuptojnë menutë dhe llojet e ndryshme të shërbimit. Pas përfundimit të këtij moduli, nxënësit do të kenë aftësitë e nevojshme për të punuar në mënyrë të pavarur dhe/ose në grup në industrinë e restoranteve.

Rezultatet e pritshme

Njohuritë dhe shprehitë që fiton nxënësi:
· Liston hapat dhe procedurat kryesore standarde të funksionimit të:
· shërbimit të mëngjesit;
· shërbimit të ushqimit me bufe;
· shërbimit të brunch.
· Përcakton karakteristikat e shërbimit formal dhe joformal të ushqimit dhe të pijeve (F&B).
· Identifikon dokumentet dhe listat e ndryshme të kontrollit të përdorura në shërbimin F&B.
 
Kompetencat që fiton nxënësi:
· Praktikon duke përdorur dokumentet përkatëse për:
· organizime të ndryshme mëngjesi, brunch dhe bufe;
· shërbime të ndryshme mëngjesi, brunch dhe bufe nga pritja deri në largim.
· Trajton kërkesat e klientëve për ushqimin dhe pijet gjatë mëngjesit, brunch dhe mëngjesit me bufe.
· Punon në përputhje me legjislacionin që rregullon institucionet e F&B.
 
Qëndrimet që zhvillohen te nxënësi:
· Demonstron aftësinë për të kuptuar aspektin teorik të veprimtarive F&B.
· Shpjegon rolin e listave të kontrollit në procesin e sigurimit të cilësisë së shërbimit F&B.

Udhëzime për zbatimin e modulit profesional:
Zhvillimi i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të shpërndara nëpërmjet një Sistemi të Menaxhimit të Mësimit (SMM). Njohuritë e marra nëpërmjet SMM më pas përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të drejtuara në një mjedis restoranti.
Zhvillimi i modulit:
· Moduli zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.

Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Kabineti i restorantit.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit duhet të plotësojnë standardet minimale praktike F&B të kërkuara nga niveli i studimit.
Vlerësimi i nxënësve do të realizohet nëpërmjet një provimi praktik dhe një provimi teorik me kohë të kufizuar. 
Provimi teorik do të zhvillohet online në Sistemin e Menaxhimit të Mësimit dhe do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit. 
Në provimin praktik, nxënësit do të vlerësohen në laboratorin interaktiv F&B ku do të demonstrojnë aftësitë dhe kompetencat e tyre, duke shërbyer ushqime për klientët, mësimdhënësit më pas do të vlerësojnë performancën dhe do ta vlerësojnë nxënësin në përputhje me rrethanat.

5. Lënda: “Hyrje në veprimet në hotel”, (L-13-667-26), kl.10–16 orë Teori

Qëllimi i lëndës profesionale:
Kjo lëndë ofron bazat e nevojshme për të kuptuar filozofinë e sektorit të mikpritjes, zhvillimin e saj historik, aktorët kryesorë që kontribuojnë në këtë sektor, si dhe pozicionin kyç që ajo zë në industrinë e turizmit.
Suksesi në industrinë e turizmit dhe mikpritjes përfshin një sërë funksionesh dhe rolesh të ndërlidhura. Industria e shërbimeve përbëhet nga aktivitete të ndryshme, të cilat janë të ndërvarura dhe luajnë një rol të rëndësishëm në krijimin e përvojave cilësore dhe të paharrueshme për klientët.

Rezultatet e pritshme

Njohuritë që fiton nxënësi:
· Identifikon sektorët kryesorë në industrinë e mikpritjes.
· Liston llojet e e strukturave gastronomike dhe format e tjera të shërbimeve të ushqimit dhe pijeve (F&B).
· Përshkruan krijimin e marrëdhënieve sinergjike midis departamenteve dhe të të gjithë palëve në sektorin e akomodimit dhe gastronomisë.
· Shpjegon dinamikat të një marrëdhënie sinergjike qëndrueshmëri-performancë në industrinë e turizmit dhe të mikpritjes. 

Kompetencat që fiton nxënësi:
· Përshkruan zhvillimin historik dhe evolucionin e industrisë së mikpritjes.
· Shpjegon sistemin e klasifikimit të përdorur për hotelet dhe restorantet.
· Analizon organikën e restoranteve dhe hoteleve të ndryshme.
· Identifikon të gjithë elementët e ndryshëm të industrisë së mikpritjes dhe udhëtimit, duke përfshirë të gjithë nën-elementët.

Qëndrimet që zhvillohen te nxënësi:
· Shpjegon rëndësinë e rolit të sinergjive efektive midis hoteleve dhe restoranteve dhe industrive të tjera brenda sektorit të përgjithshëm të mikpritjes dhe udhëtimit.
· Zhvillon, kultivon dhe ruan etikën profesionale dhe parimet e qëndrueshmërisë në industrinë e mikpritjes dhe turizmit.
· Shpjegon ndërvarësinë e sektorëve dhe hallkave të ndryshme të industrisë së mikpritjes dhe udhëtimit, si dhe rolin thelbësor kritik në përvojës së klientëve.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri teorike. Përvetësimi i njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet LMS, do të përforcohen gjatë orës së mësimit me mbështetjen e mësimdhënësit dhe të nxënit aktiv.
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga institucionet përkatëse, shkolla etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar që do të zhvillohet online në Sistemin e Menaxhimit të Mësimit në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.
6. Lënda: “Higjiena dhe praktikat e shëndetit në punë”, (L-13-649-26), kl.10–16 orë Teori 

Qëllimi i lëndës profesionale:
Higjiena në punë është disiplina që lidhet me njohjen, vlerësimin dhe kontrollin e faktorëve të rrezikut për shëndetin në mjedisin e punës, me qëllim mbrojtjen e shëndetit dhe mirëqenies së punonjësve dhe klientëve.
Në këtë lëndë, nxënësit do të njihen me aspektet kryesore të higjienës në punë, duke filluar nga zbatimi i standardeve të uniformës dhe paraqitjes profesionale, deri te kërkesat e përgjithshme të sigurisë dhe higjienës që zbatohen në industrinë e mikpritjes.

Rezultatet e pritshme

Njohuritë që fiton nxënësi:
· Rendit rregullat kryesore dhe praktikat më të mira për higjienën personale dhe higjienën profesionale.
· Përshkruan shkaqet, simptomat dhe masat e parandaluese për çështjet e higjienës në veprimtaritë e ushqimit dhe pijeve (F&B).
· Shpjegon parimet e metodës HACCP.
· Identifikon masat parandaluese për kontrollin dhe përhapjen e mikroorganizmave të rrezikshëm.
· Identifikon rreziqet e ndryshme të zjarrit, si dhe mjetet ndihmëse dhe pajisjet e sigurisë që përdoren në rast zjarri ose aksidentesh të tjera të zakonshme në mjediset e shërbimit të ushqimit dhe pijeve (F&B).
· Analizon praktikat më të mira të shëndetit dhe sigurisë në punë në mjediset e shërbimit të ushqimit dhe pijeve F&B.
· Identifikon dokumentet dhe listat e kontrollit që lidhen me higjienën dhe shëndetin dhde sigurinë në punë.

 Kompetencat që fiton nxënësi:
· Identifikon dhe zbaton i masat parandaluese për çështjet e higjienës në veprimtaritë e F&B.
· Zbaton praktika të përshtatshme për ruajtjen e higjienës personale dhe profesionale, duke parandaluar praktikat e papërshtatshme. 
· Merr masat e duhura për parandalimin dhe menaxhimin e rreziqeve nga zjarri dhe aksidenteve të tjera të zakonshme në mjediset e shërbimit të ushqimit dhe pijeve (F&B).
· Kontribuon në zbatimin dhe përditësimin e planit HACCP.
· Punon në përputhje me rregulloret dhe standardet e shëndetit dhe sigurisë në punë në industrinë e ushqimit dhe pijeve F&B.
· Demonstron sjellje të sigurta në vendin e punës parandalimin e aksidenteve dhe lëndimeve. 

Qëndrimet që zhvillohen te nxënësi:
· Diskuton ndikimin negativ të praktikave të papërshtatshme të higjienës personale dhe profesionale.
· Shpjegon rëndësinë dhe ndikimin e zbatimit të standardeve të higjienës në një institucion.
· Shpjegon rolin dhe përfitimet e zbatimit të një politike efektive të shëndetit dhe sigurisë në vendin e punës.
· Shpjegon rëndësinë e përdorimit të listave të kontrollit si mjete për monitorimin e higjienës dhe sigurisë, si dhe siguron plotësimin e dokumentacionit përkatës në përputhje me kërkesat e punës.

Udhëzime për zbatimin e lëndës profesionale:
[bookmark: _Hlk236300526]Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
Zhvillimi i mësimit:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
[bookmark: _Hlk236300855][bookmark: _Hlk236300921]Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.

7. Lënda: “Hyrje në pajisjet e zyrës’’, (L-13-659-26), kl.10–32 orë Teori 
Qëllimi i lëndës profesionale:
Kjo lëndë ofron hyrjen në bazat e teknologjisë së informacionit (IT), të nevojshme për zbatimin e sigurt të aftësive teknike në strukturat e mikpritjes. Në përfundim të kësaj lënde, nxënësi do të jetë në gjendje të përdorë funksionet bazë të kompjuterit, të kuptojë terminologjinë dhe konceptet teknike, si dhe të zbatojë programet kryesore të paketës Microsoft Office në mjedisin e punës.

Rezultatet e pritshme

Njohuritë që fiton nxënësi:
· Përpunon parametrat bazë të sistemit operativ të një kompjuteri.
· Shpjegon funksionet kryesore të programeve për përpunimin e tekstit dhe krijimin e prezantimeve.
· Zbaton rregullat e komunikimit të biznesit dhe përdor terminologjinë bazë të postës elektronike (e-mail).
· Shpjegon rëndësinë e përdorimit të kompjuterit dhe programeve bazë informatike në vendin e punës.
· Identifikon formatin e dokumenteve duke u bazuar në shtesën e skedarit.
· Përdor terminologjinë, konceptet dhe aftësitë bazë të teknologjisë së informacionit që lidhen me komunikimin në biznes.
· Identifikon llojet e dokumenteve dhe formatet e ndryshme të përdorura në komunikimet e biznesit.

Kompetencat që fiton nxënësi:
· Zbaton aftësitë bazë në teknologjinë e informacionit (IT) në veprimtaritë e përditshme të sektorit të mikpritjes.
· Harton korrespondencë biznesi dhe krijon prezantime grafike e dixhitale kompjuter.
· Përdor me kompetencë programet e përpunimit të tekstit për krijimin e dokumenteve bazë, në përputhje me standardet profesionale dhe kërkesat e industrisë së mikpritjes.
· Demonstron aftësi në përdorimin e Microsoft Word:
· Krijon dhe modifikon dokumente në Word.
· Formatizon dhe përmirëson strukturën e dokumenteve në Word.
· Krijon dokumente duke përdorur shabllone.
· Aplikon stile të ndryshme dhe formaton tabela.
· Demonstron aftësi në përdorimin e Microsoft PowerPoint:
· Krijon dhe modifikon prezantime bazë në PowerPoint.
· Përdor shabllone, skema formatimi, animacione dhe elemente grafike.
· Integron imazhe dhe materiale fotografike dixhitale në prezantime.

Qëndrimet që zhvillohen te nxënësi:
· Përdor aftësi bazë në IT për ti shtuar vlerë veprimtarisë së tij në shërbim për klientët e hotelit dhe restorantit.
· Përdor secilin prej programeve të Microsoft Office për të krijuar dokumente profesionale për bashkëpunëtorët e brendshëm ose të jashtëm.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Nxënësit do të fillojnë me komunikimin e biznesit me e-mail, të ndjekur nga Microsoft Word dhe do ta përfundojnë lëndën duke trajtuar Microsoft PowerPoint.
· Çdo seksion i lëndës do të përfundojë me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
 Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
[bookmark: _Hlk236300844]Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet dy provimeve përfundimtare të fokusuara në komunikimin e biznesit të imndustrisë së mikpritjes. Nxënësit do të duhet të demonstrojnë aftësitë dhe kompetencat e tyre në përdorimin e softuerëve të ndryshëm pasi duhet të krijojnë dhe/ose të përsërisin dokumente biznesi duke ndjekur udhëzimet e dhëna nga mësimdhënësi. Këto dokumente do të duhet të krijohen dhe/ose të përsëriten në nivelin e kërkuar sipas nivelit të studimit. Mësimdhënësit do t'i vlerësojnë këto detyra në përputhje me rrethanat.



8. Lënda: “Bazat e matematikës”, (L-13-652-26), kl.10–16 orë Teori

Qëllimi i lëndës profesionale:
Kjo lëndë fokusohet në zbatimin e koncepteve bazë matematikore për të kuptuar dhe zgjidhur situata praktike në industrinë e mikpritjes, si transformimi i njësive matëse, përshtatja e recetave të gatimit, përdorimi i rregullit të treshit, përqindjet, analiza e kostos dhe veprime të tjera të nevojshme në veprimtarinë profesionale.
Përfshirja e elementeve thelbësore të matematikës do t’u mundësojë nxënësve të zhvillojnë aftësitë analitike dhe llogaritëse të nevojshme për zgjidhjen e problemeve dhe për një performancë të suksesshme në industrinë e mikpritjes.

Rezultatet e pritshme

Njohuritë që fiton nxënësi:
· Identifikon llojet e ndryshme të numrave dhe karakteristikat e tyre.
· Përshkruan parimet bazë të aritmetikës elementare.
· Analizon përdorimin e përqindjeve në situata praktike.
· Identifikon njësi të ndryshme matëse dhe llogaritëse të përdorura në industrinë e mikpritjes.
· Dallon ndryshimet ndërmjet peshës bruto dhe peshës neto.
· Shpjegon konceptet e proporcionalitetit dhe zbaton rregullin e treshit në zgjidhjen e problemeve praktike.

Kompetencat që fiton nxënësi:
· Përdor gjuhën, simbolet dhe konceptet bazë të aritmetikës në zgjidhjen e problemeve praktike.
· Kryen llogaritje për sasitë proporcionale duke përdorur rregullin e treshit dhe përqindjet.
· Përdor njësi të ndryshme matëse dhe kryen konvertimin ndërmjet tyre.
· Llogarit sasitë e përbërësve të recetave/recepturave të gatimit për numra të ndryshëm të ftuarish.
· Llogarit koston e një recete, duke marrë në konsideratë peshën bruto dhe peshën neto të përbërësve.
· Zbaton konceptet matematikore në situata reale të veprimtarive të ushqimit dhe pijeve (F&B).

Qëndrimet që zhvillohen te nxënësi:
· Shpjegon rëndësinë e matematikës në jetën e përditshme.
· Vlerëson rolin dhe rëndësinë e matematikës në veprimtaritë e hoteleve dhe restoranteve.
· Zhvillon interesin për matematikën dhe përdor arsyetimin logjik në zgjidhjen e problemeve në situata reale.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet LMS, do të përforcohen gjatë orës së mësimit me mbështetjen e mësimdhënësit dhe të nxënit aktiv. 


Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga institucionet përkatëse, i krijuar nga fakulteti i EHL,  shkolla, etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
[bookmark: _Hlk236304151]Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Kuizet dhe provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura,  bazuar në përmbajtjen e lëndës.


9. Lënda: “Bazat e gjuhës angleze”, (L-13-653-26), kl.10–32 orë Teori 
Qëllimi i lëndës profesionale:
Kjo lëndë është përshtatur për të ndihmuar nxënësit e sektorit të mikpritjes të zhvillojnë aftësitë e komunikimit bazë në gjuhën angleze me klientët gjatë veprimtarive të përditshme në strukturat hoteliere.
Ky kualifikim profesional përfshin ushtrime të përgjithshme në gjuhën angleze, që lidhen me fonetikën, gramatikën dhe pikësimin, me fokus të veçantë në terminologjinë dhe fjalorin profesional të përdorur në departamentet kryesore të një biznesi hotelerie.	 

Rezultatet e pritshme

Njohuritë që fiton nxënësi:
· Shpjegon rregullat bazë të gramatikës së gjuhës angleze, duke përfshirë:
· foljet dhe kohët;
· kryefjalën dhe kallëzuesi;
· shqiptimin e saktë; 
· shenjat e pikësimit; 
· ndërtimin e fjalive dhe pyetjeve;
· shprehjet e zakonshme në komunikimin e përditshëm.
· Identifikon:
· Shprehjet kryesore të përdorura gjatë pritjes dhe përcjelljes së klientëve.
· Termat kyç të përdorur në veprimtaritë e sektorit të ushqimit dhe pijeve (F&B).
· Termat kyç të përdorur në veprimtaritë e sektorit të kuzhinës, duke përfshirë përgatitjen e ushqimit dhe teknikat e gatimit.

Kompetencat që fiton nxënësi:
· Komunikon rrjedhshëm në gjuhën angleze gjatë:
· shërbimit të mëngjesit; 
· shërbimit në bufe;
· shërbimit të paradrekës.
· Komunikon në mënyrë verbale dhe të shkruar në gjuhën angleze në situata të ndryshme të punës në hotel dhe restorant.
· Zhvillon biseda joformale me klientët për tema të përditshme, si rrethina, vendndodhja, aktivitetet dhe informacione të tjera me interes.
· Përkthen menutë e mëngjesit, drekës dhe darkës në gjuhën angleze.

Qëndrimet që zhvillohen te nxënësi:
· Vlerëson rëndësinë e përdorimit të gjuhës angleze në veprimtaritë e sektoritë të ushqimit dhe pijeve (F&B).
· Shpjegon rolin e komunikimit bazë në gjuhën angleze në rritjen e kënaqësisë dhe përvojës së klientëve.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (LMS). Njohuritë e fituara nëpërmjet LMS, do të përforcohen gjatë orës së mësimit me mbështetjen e mësimdhënësit dhe të nxënit aktiv.
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiali i krijuar nga fakulteti i EHL.
· Manuali i Studentëve International Express Manuali i Mësimdhënësve International Express.
· Gramatika esenciale International Express në përdorim.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Nxënësve do t'u kërkohet gjithashtu të demonstrojnë aftësitë e tyre gjuhësore, duke zhvilluar një diskutim të shkurtër midis tyre.
Vlerësimi i nxënësve do të realizohet nëpërmjet një provimi me gojë ku nxënësit duhet të kenë një diskutim të shkurtër në anglisht në çifte, bazuar në atë që kanë mësuar gjatë lëndës. Provimi do të zhvillohet online në Sistemin e Menaxhimit të Mësimit, në fund të lëndës. 
Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


II. CERTIFIKATA E NDËRMJETME

1. Moduli: “Veprime në Front Office 1”, (M-13-2703-26), kl.11–24 orë Teori dhe 90 orë Praktikë

Qëllimi i Modulit profesional:
Në këtë modul teoriko-praktik, nxënësit do të njihen me procedurat ditore që zhvillohen në departamentin Front Office gjatë gjithë ciklit të qëndrimit të klientit në hotel, nga faza e para-mbërritjes deri në largim.
Gjatë zhvillimit të modulit, theksi vendoset në zbatimin e standardeve të larta të mikpritjes dhe shërbimit ndaj klientit. Në përfundim të këtij moduli, nxënësi do të zotërojë kompetencat e nevojshme për të realizuar në mënyrë të pavarur proceset kryesore të punës në Front Office, duke përdorur edhe sistemet elektronike të menaxhimit të strukturës akomoduese (Property Management System - PMS).

Rezultatet e pritshme 

Njohuritë dhe shprehitë që fiton nxënësi:
· Shpjegon funksionet dhe detyrat kryesore të departamentit Front Office.
· Shpjegon rëndësinë e përdorimit të listave të kontrollit (checklist) në veprimtaritë e përditshme të Front Office.
· Përshkruan aktivitetet ditore të Front Office në varësi të kategorisë së strukturës akomoduese.
· Shpjegon format e ndryshme të rezervimeve dhe informacionin e kërkuar nga klientët gjatë procesit të rezervimit.
· Shpjegon rëndësinë e përdorimit të terminologjisë së duhur për përcaktimin e statusit të dhomave.
· Rendit hapat e procesit të regjistrimit të klientëve (check-in) dhe detyrat e recepsionistit.
· Shpjegon rëndësinë e përpunimit dhe analizimit të informacionit të marrë nga dokumente të ndryshme, si raportet ditore, javore dhe mujore, analizat dhe listat e kontrollit (checklist).

Kompetencat që fiton nxënësi:
· Identifikon karakteristikat dhe funksionet bazë të programeve të menaxhimit të hotelit (Property Management System – PMS) të përdorura në Front Office.
· Përdor në mënyrë efikase programet për rezervimin, regjistrimin dhe menaxhimin e klientëve.
· Koordinon punën me departamentet e tjera për përmbushjen e kërkesave dhe ofrimin e shërbimit cilësor ndaj klientëve.
· Identifikon mjetet dhe raportet që përdoren nga drejtuesit për monitorimin dhe gjurmimin e rezervimeve.
· Realizon procedurat e regjistrimit të klientëve (check-in) dhe zbaton teknikat e shitjes (up-selling).
· Kryen konvertimin e faturave nga monedha vendase në monedhë të huaj.
· Kryen procedurat e ç`regjistrimit të klientëve (check-out) dhe realizon kryerjen e pagesave.
· Zbaton procedurat për administrimin e sendeve të gjetura në dhomat e klientëve (lost and found).

Qëndrimet që zhvillohen te nxënësi:
· Demonstron aftësinë për të punuar në departamentin Front Office si në mënyrë të pavarur, ashtu edhe në grup, duke menaxhuar në mënyrë efektive situatat me ngarkesë të lartë pune ose stres.
· Vlerëson rëndësinë e zbatimit korrekt të procedurave të punës në Front Office për garantimin e kënaqësisë së klientëve dhe ofrimin e një shërbimi cilësor.

Udhëzime për zbatimin e modulit profesional:
[bookmark: _Hlk236299016]Zhvillimi i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të zhvilluara në kabinetin e recepsionit.
Zhvillimi i modulit:
· Moduli zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Kabineti i recepsionit i pajisur me PMS (Property Managment System).
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
[bookmark: _Hlk236296391]Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit duhet të përmbushin standardet minimale praktike FO të kërkuara nga niveli i studimit.
Vlerësimi i nxënësve do të realizohet nëpërmjet një provimi praktik dhe një provimi teorik me kohë të kufizuar. 
[bookmark: _Hlk236298754][bookmark: _Hlk236300067]Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit.
Në provimin praktik, nxënësit do të duhet të bëjnë prezantim para mësimdhënësit dhe nxënësve të tjerë, ku do të demonstrojnë se sa të rëndësishme janë aftësitë e buta në krijimin e një përvoje të shkëlqyer të klientit.


2. Moduli: “Veprime të mirëmbajtjes 2”, (M-13-2704-26) kl.11–24 orë Teori dhe 90 orë Praktikë
Qëllimi i Modulit profesional:
Në modulin teoriko-praktik themelor "Veprime të Mirëmbajtjes 1", nxënësit kanë fituar njohuritë, aftësitë dhe kompetencat e nevojshme për të ushtruar funksionin e shoqëruesit të dhomave (Room Attendant). Në këtë modul, ata do të njihen me rolin dhe përgjegjësitë e mbikëqyrësit/inspektorit të katit (Floor Supervisor), si një hallkë kyçe në krijimin e një përvoje cilësore për klientët gjatë qëndrimit në hotel.
Moduli trajton në mënyrë të detajuar elementët kryesorë të veprimtarive të mirëmbajtjes së dhomave, duke përfshirë inspektimin e dhomave, kontrollin e pajisjeve dhe inventarit, dekorimin e dhomave, mirëmbajtjen parandaluese, si dhe procedurat e pastrimit të thellë.

Rezultatet e pritshme

Njohuritë dhe shprehitë që fiton nxënësi:
· Analizon avantazhet dhe disavantazhet e kontraktimit të shërbimeve të mirëmbajtjes në strukturat akomoduese.
· Përpunon dokumentacionin profesional dhe listat e kontrollit që përdoren në shërbimet e mirëmbajtjes.
· Vlerëson rëndësinë e kryerjes së proceseve të pastrimit të thellë për dhomat e hotelit.
· Shpjegon procedurat e pastrimit sipas standardeve të larta të cilësisë.
· Përshkruan proceset dhe hapat kryesorë të pastrimit të thellë.
· Përshkruan rëndësinë e kombinimit të ngjyrave, dekorimeve, elementeve hapësinore dhe mobilimit në krijimin e një ambienti funksional dhe estetik.
· Vlerëson rolin dhe rëndësinë e pajisjeve dhe elementeve funksionale të dhomës së hotelit.

Kompetencat që fiton nxënësi:
· Kryen veprimtaritë kryesore të një mbikëqyrësi/inspektuesi të shërbimeve të mirëmbajtjes në hotel.
· Kontrollon funksionalitetin e pajisjeve dhe sistemeve të dhomës në përputhje me procedurat e funksionimit dhe manualet e përdorimit.
· Inspekton dhomat e klientëve për të verifikuar cilësinë e pastrimit të dyshemeve dhe përputhshmërinë me standardet e hotelit.
· Harton oraret javore dhe mujore të punës, duke propozuar zgjidhje të përshtatshme për menaxhimin e konflikteve dhe organizimin e stafit.
· Realizon dekorime të ndryshme për mjediset e hotelit, duke përdorur materiale dekorative, përfshirë dekorimet me letër dhe lule.
· Krijon një atmosferë të përshtatshme në dhomat e hotelit, në përputhje me kategorinë e dhomës dhe standardet e strukturës akomoduese.
· Identifikon problematika që lidhen me proceset e pastrimit dhe përzgjedhjen e produkteve të mirëmbajtjes, duke propozuar alternativa për përmirësimin e tyre.
· Monitoron pajisjen e dhomave të klientëve me materiale informative dhe materiale konsumi, sipas standardeve të hotelit.
· Zbaton praktikat më të mira parandaluese të mirëmbajtjes.
· Punon në përputhje me legjislacionin dhe rregulloret që rregullojnë veprimtarinë e sektorit të mirëmbajtjes.
· Udhëzon dhe mbështet punonjësit e rinj në kryerjen e detyrave, duke ofruar komente dhe sugjerime për përmirësimin e performancës.

Qëndrimet që zhvillohen te nxënësi:
· Demonstron aftësi për të kryer procedurat e mirëmbajtjes në mënyrë të pavarur dhe në grup, edhe në situata stresuese.
· Vlerëson rëndësinë e rolit të mbikëqyrësit/inspektuesit në garantimin e cilësisë së shërbimeve të mirëmbajtjes në hotel.
· Vlerëson rëndësinë e përdorimit të listave të kontrollit dhe dokumentacionit profesional në shërbimet e mirëmbajtjes për garantimin e cilësisë së shërbimit ndaj klientit.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësimeve praktike të drejtuara në një mjedis dhome hoteli model.
Zhvillimi i modulit:
· Moduli zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Dhomë hoteli ku do të zhvillohet praktika.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit do të duhet të demonstrojnë aftësitë dhe kompetencat e tyre, duke mbikëqyrur/inspektuar pastrimin e një dhome në standardin dhe cilësinë e kërkuar nga niveli i studimit.
Vlerësimi i nxënësve do të realizohet nëpërmjet një provimi praktik që do të zhvillohet në një dhomë hoteli model dhe një provim teorik, që do të zhvillohet online në Sistemin e Menaxhimit të Mësimit (SMM), në fund të modulit.
Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e modulit.
Në provimin praktik, nxënësit do të vlerësohen në dhomën e hotelit model ku do të duhet të mbikëqyrin/inspektojnë pastrimin e një dhome për të arritur standardet e kërkuar. Mësimdhënësi më pas do të vlerësojnë performancën dhe do ta vlerësojnë nxënësin në përputhje me rrethanat.
3. Lënda “Menaxhimi i mallrave dhe praktikat mjedisore”, (L-13-672-26), kl.11–16 orë Teori

Qëllimi i lëndës profesionale:
Kjo lëndë trajton marrëdhëniet ndërmjet industrisë së hotelerisë dhe mjedisit natyror, duke theksuar rëndësinë e praktikave të qëndrueshme në mirëmbajtje. Lënda fokusohet në përdorimin efikas të burimeve, optimizimin e konsumit të energjisë, zbatimin e politikave të gjelbra (green), menaxhimin e mbetjeve dhe praktikat e përgjegjshme mjedisore.
Në përfundim të lëndës, nxënësit do të kenë njohuri mbi praktikat më të mira për mbrojtjen e mjedisit, si dhe mbi ciklin e menaxhimit të mallrave në veprimtaritë e housekeeping, duke përfshirë proceset e inventarizimit, porositjes, blerjes, marrjes në dorëzim dhe kontrollit të tyre.

Rezultatet e pritshme

Njohuritë që fiton nxënësi:
· Identifikon hapat kryesorë dhe rreziqet që lidhen me procesin e menaxhimit të mallrave në departamentin e housekeeping.
· Identifikon faktorët që kontribuojnë në mirëmbajtjen afatgjatë të mjediseve, objekteve, makinerive dhe pajisjeve.
· Analizon ndikimin ekonomik dhe mjedisor të mirëmbajtjes së makinerive dhe pajisjeve.
· Klasifikon llojet kryesore të produkteve të pastrimit dhe materialeve të përdorura në veprimtaritë e departamentit të dhomave, si dhe vlerëson ndikimin e tyre në mjedis.
· Klasifikon llojet e ndryshme të mbetjeve dhe shpjegon procedurat e ndarjes, ruajtjes dhe asgjësimit të tyre.
· Identifikon dokumentacionin profesional dhe listat e kontrollit të përdorura në procesin e menaxhimit të mallrave.

Kompetencat që fiton nxënësi:
· Përdor me efikasitet energjinë në veprimtaritë e hotelit.
· Kryen ndarjen e mbetjeve në përputhje me legjislacionin në fuqi dhe procedurat përkatëse.
· Përdor produktet e pastrimit ekologjikisht të përshtatshme sipas rastit.
· Depoziton mbetjet e produkteve të pastrimit sipas legjislacionit për mbrojtjen e mjedisit. 

Qëndrimet që zhvillohen te nxënësi:
· Vlerëson rëndësinë e mirëmbajtjes së mjediseve, objekteve, makinerive dhe pajisjeve në garantimin e cilësisë dhe funksionalitetit të strukturave hoteliere.
· Ndërgjegjësohet për ndikimin negativ të moszbatimit të praktikave të mira të mirëmbajtjes në performancën dhe rentabilitetin e hotelit.
· Vlerëson rëndësinë e zbatimit të praktikave të qëndrueshme për mbrojtjen e mjedisit.
· Vlerëson rolin dhe rëndësinë e riciklimit në menaxhimin e përgjegjshëm të mbetjeve.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv. 
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.




4. Lënda: “Veprime të departamentit të dhomave” (Room Division), (L-13-673-26), kl.11–24 orë Teori 

Qëllimi i lëndës profesionale:
“Room Division” është departamenti kryesor në një strukturë akomoduese, qoftë kjo një hotel, një resort apo një anije kroçerash. Gjatë kësaj lënde nxënësit njihen me aktivitetet dhe detyrat bazë të një menaxheri të Divizionit të Dhomave. Proceset e punës dhe pozicionet kryesore brenda secilit departament janë të detajuara për të kuptuar sa më mirë rëndësinë e “Room division”.

Rezultatet e pritshme

Njohuritë që fiton nxënësi:
· Përshkruan departamentin e Divizionit të Dhomave rëndësinë dhe përgjegjësitë e tij. 
· Shpjegon strukturën organizative të departamentit të Divizionit të Dhomave dhe pozicionet kyçe brenda saj.
· Identifikon proceset kryesore të Front Office dhe impaktin e Room Division në ciklin e klientit.
· Shpjegon rëndësinë e menaxhimit të historikut të klientit dhe ndikimin në përmirësimin e shërbimit ndaj klientit.
· Shpjego rëndësinë e ndërveprimit ndërmjet departamentëve të Front Office dhe Housekeeping në raport me menaxhimin e room division.

Kompetencat që fiton nxënësi:
· Realizon një vlerësim kritik për detyrat dhe  proceset e punës në room division gjatë ciklit të klientit në hotel (para mbërritjes deri në largim).
· Interpreton të dhënat dhe statistikat për të vlerësuar dhe përmirësuar performancën e veprimtarive të Room Division.
· Analizon faktorët kryesorë që ndikojnë në çmimet e hoteleve dhe zbaton parimet bazë të vendosjes së çmimeve për produktet dhe shërbimet hoteliere.
· Shpjegon rëndësinë e komunikimit etik dhe efektiv brenda departamentëve të hotelit,
· Liston avantazhet dhe disavantazhet e mënyrave të ndryshme për përcaktimin e çmimeve të dhomave.

Qëndrimet që zhvillohen te nxënësi:
· Të kuptojë rëndësinë  e një kulture të orientuar drejt shërbimit cilësor ndaj klientit.
· Të kuptojë kufizimet dhe pikat e përmirësimit të logjistikës së një hoteli.
· Vlerëson se si shërbimi ndaj klientit mund të përmirësojë një strukturë akomoduese.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.


Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës. Nxënësit do të vlerësohen në fund të lëndës me një provim teorik me kohë të kufizuar.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


5. Moduli: “Bazat e artit të kuzhinës”, (M-13-2705-26), kl.11–16 orë Teori dhe 45 orë Praktikë 

Qëllimi i Modulit profesional:
Ky modul teoriko-praktik synon t’u ofrojë nxënësve që nuk janë të profilizuar në kuzhinë një kuptim bazë mbi proceset e gatimit dhe sfidat kryesore me të cilat përballen profesionistët e kuzhinës.
Gjatë modulit, nxënësit do të njihen me përgatitjen e ushqimit përmes teknikave bazë të gatimit dhe trajnimeve praktike, duke përfshirë zbatimin e parimeve të “Mise-en-Place”, procedurat e higjienës personale dhe të sigurisë ushqimore, njohuritë mbi përbërësit, metodat e gatimit, përdorimin e pajisjeve të kuzhinës dhe përgatitjen e pjatave bazë.

Rezultatet e pritshme

Njohuritë dhe shprehitë që fiton nxënësi:
· Liston artikujt, mjetet dhe pajisjet kryesore të përdorura në kuzhinë për përgatitjen dhe përpunimin e përbërësve.
· Shpjegon karakteristikat kryesore dhe parimet bazë të funksionimit të një kuzhine profesionale.
· Shpjegon rëndësinë e higjienës personale, higjienës së mjediseve dhe praktikave të sigurta në funksionimin e kuzhinës.
· Përshkruan metodat kryesore dhe më të përdorura të gatimit në kuzhinën profesionale.
· Identifikon llojet e salcave bazë dhe përdorimin e tyre në kuzhinën bashkëkohore.

Kompetencat që fiton nxënësi:
· Dallon shijet bazë dhe karakteristikat e produkteve ushqimore në kategoritë kryesore, përfshirë:
· produktet e qumështit;
· vezët;
· perimet dhe frutat;
· mishin dhe shpendët.
· Vlerëson cilësinë e produkteve ushqimore përmes përdorimit të pesë shqisave.
· Përgatit “Mise-en-Place” bazë për përgatitjen e ushqimeve të ftohta dhe pjatave kryesore.
· Zbaton teknikat kryesore të prerjes dhe përpunimit të përbërësve ushqimorë.
· Riprodhon receta bazë duke përdorur dokumentacionin profesional përkatës.
· Punon në kuzhinë duke respektuar rregullat e higjienës, sigurisë ushqimore dhe mbrojtjes së mjedisit.

Qëndrimet që zhvillohen te nxënësi:
· Vlerëson rëndësinë e njohurive ushqimore në krijimin e vlerës dhe përmirësimin e përvojës së klientëve në hotele dhe restorante.
· Vlerëson rëndësinë e zbatimit të praktikave të higjienës, sigurisë ushqimore dhe mbrojtjes së mjedisit në veprimtarinë e sektorit të kuzhinës.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale të ofruar, nëpërmjet  Sistemit të Menaxhimit të Mësimit (LMS). Njohuritë e fituara nëpërmjet LMS-së do të përforcohen në orën e mësimit me mbështetjen e mësimdhënësit dhe të nxënit aktiv.
· Orët zhvillohen njëkohësisht me lëndët dhe modulet e tjera praktike dhe teorike.
Zhvillimi i modulit:
· Moduli zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Kabinet kuzhine.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Vlerësimi i nxënësve do të realizohet nëpërmjet dy provimeve.
Provimi teorik do të zhvillohet online në Sistemin e Menaxhimit të Mësimit. Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, në lidhje me përmbajtjen e modulit.
Në vlerësimin praktik, nxënësit do të duhet të demonstrojnë aftësitë dhe kompetencat e tyre duke përsëritur një menu të plotë dhe receta të dhëna nga mësimdhënësit, në përputhje me kërkesat sipas nivelit të studimit. Mësimdhënësit. më pas do të vlerësojnë rezultatet dhe do t'i vlerësojnë nxënësit në përputhje me rrethanat.


6. Lënda: “Përsosmëria e shërbimit ndaj klientit”, (L-13-670-26), kl.11–16 orë Teori 

Qëllimi i lëndës profesionale:
Kjo lëndë trajton teknikat praktike dhe qasjet profesionale për ofrimin e një shërbimi cilësor ndaj klientit, duke synuar përmbushjen dhe tejkalimin e pritshmërive të tij.
Përmes kësaj lënde, nxënësit do të zhvillojnë aftësitë e nevojshme për të komunikuar dhe ndërvepruar me klientët me besim dhe profesionalizëm, si dhe do të njihen me metodat e trajtimit efektiv të ankesave dhe menaxhimit të situatave sfiduese në industrinë e shërbimeve.

Rezultatet e pritshme

Njohuritë që fiton nxënësi:
· Përcakton karakteristikat kryesore të një shërbimi të shkëlqyer dhe cilësor ndaj klientit.
· Shpjegon dallimin ndërmjet një shërbimi që siguron kënaqësinë e klientit dhe një shërbimi që krijon një përvojë të veçantë dhe tejkalon pritshmëritë e tij.
· Shpjegon rëndësinë e ofrimit të shërbimit të personalizuar në mjediset hoteliere.
· Identifikon rolin dhe kontributin e çdo departament i hotelit në ofrimin e një shërbimi cilësor ndaj klientit.
· Identifikon pengesat dhe sfidat që mund të ndikojnë në ofrimin e një shërbimi të shkëlqyer ndaj klientit.
· Shpjegon dhe krahason avantazhet dhe kufizimet e Procedurave Standarde Operacionale (PSO) në menaxhimin e shërbimit ndaj klientit.

Kompetencat që fiton nxënësi:
· Përmbush dhe tejkalon kërkesat dhe pritshmëritë e klientëve për produktet dhe shërbimet e mikpritjes.
· Zbaton masat dhe praktikat e përshtatshme për përmirësimin e cilësisë së shërbimit në situata të ndryshme të mikpritjes.
· Komunikon në mënyrë efektive dhe profesionale me klientët sfidues, duke menaxhuar situatat e vështira.
· Harton një plan veprimi për zhvillimin dhe përmirësimin e aftësive të stafit për ofrimin e një shërbimi cilësor ndaj klientit.
· Shpjegon ndikimin e arritjes së kënaqësisë së klientit në përmirësimin e imazhit dhe reputacionit të hotelit dhe restorantit.

Qëndrimet që zhvillohen te nxënësi:
· Demonstron një qasje të orientuar drejt klientit në veprimtarinë e përditshme profesionale, edhe në situata stresuese.
· Vlerëson rëndësinë e ofrimit të një shërbimi cilësor ndaj klientit në veprimtaritë e sektorit të Ushqimit dhe Pijeve (F&B).
· Realizon shërbime cilësore ndaj klientit në çdo kohë dhe në çdo situatë, duke respektuar standardet profesionale të shërbimit.



Udhëzime për zbatimin e lëndës profesionale:
Zhvillimi i kësaj lënde do të bazohet në ndërthurjen e njohurive teorike dhe praktike. Përvetësimi i njohurive do të realizohet përmes:
· Mësimit të kombinuar, duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv të tilla si loja me role.
· Mësimeve praktike të drejtuara në një mjedis dhome hoteli dhe mjediseve të përbashkëta model.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një prezantim nga nxënësi.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës, duke realizuar procesin e mbikëqyrjes së dhomave dhe mjediseve të përbashkëta, në përputhje me standardet e cilësisë të kërkuara nga niveli i studimit.
[bookmark: _Hlk165490497]Vlerësimi i nxënësve do të realizohet nëpërmjet një provimi përfundimtar në formën e një prezantimi, i cili do të zhvillohet përpara mësimdhënësve dhe nxënësve të tjerë. Gjatë prezantimit, nxënësit do të demonstrojnë kuptimin e tyre mbi rëndësinë e shërbimit cilësor në krijimin e një përvoje të shkëlqyer për klientin, duke trajtuar konceptin e përsosmërisë në shërbimin ndaj klientit dhe ndikimin e tij në përmirësimin e imazhit dhe reputacionit të strukturës mikpritëse.



7. Lënda: “Komunikimi verbal dhe jo verbal”, (L-13-675-26), kl.11–16 orë Teori
Qëllimi i lëndës profesionale:
Kjo lëndë trajton format dhe teknikat kryesore të komunikimit verbal dhe joverbal, me qëllim zhvillimin e aftësive të nxënësve për komunikim efektiv, etikën dhe ndërveprimin profesional në sektorin e mikpritjes dhe në jetën e përditshme.
Komunikimi verbal përfshin përdorimin e gjuhës për shkëmbimin e informacionit, ideve dhe mesazheve, ndërsa komunikimi joverbal realizohet përmes sinjaleve, gjesteve dhe elementeve vizuale. Elemente të tilla si buzëqeshja, kontakti i drejtpërdrejtë me sy, qëndrimi profesional dhe gjestet pozitive ndikojnë në krijimin e besimit, përmirësimin e marrëdhënieve me klientët dhe ofrimin e një përvoje të kënaqshme në mjediset e mikpritjes.

Rezultatet e pritshme

Njohuritë që fiton nxënësi: 
· Shpjegon parimet kryesore të komunikimit verbal dhe joverbal.
· Identifikon elementet dhe sinjalet e komunikimit verbal dhe joverbal gjatë ndërveprimit me klientët dhe kolegët.
· Përshkruan konceptin e dëgjimit aktiv dhe rëndësinë e tij në komunikimin efektiv.
· Analizon ndikimin e ndryshimeve kulturore në mënyrat e komunikimit dhe ndërveprimit me të tjerët.
· Identifikon faktorët kryesorë që mund të shkaktojnë stres dhe ankth gjatë komunikimit me të tjerët.

Kompetencat që fiton nxënësi:
· Komunikon me një ton të përshtatshëm dhe profesional, duke respektuar rregullat e etikës së komunikimit.
· Zbaton elementet e komunikimit verbal dhe joverbal përmes përdorimit të përshtatshëm të gjuhës së trupit.
· Aplikon praktikat më të mira të komunikimit verbal dhe joverbal gjatë ndërveprimit me klientët dhe kolegët.
· Vlerëson emocionet dhe reagimet e klientëve dhe kolegëve përmes interpretimit të sinjaleve të komunikimit verbal dhe joverbal.

Qëndrimet që zhvillohen te nxënësi:
· Vlerëson rëndësinë e komunikimit verbal dhe joverbal në ndërveprimin profesional me klientët dhe kolegët.
· Vlerëson ndikimin e një komunikimi pozitiv verbal dhe joverbal në krijimin e marrëdhënieve të mira dhe në përmirësimin e cilësisë së shërbimit në hotel dhe restorant.
· Identifikon pikat e forta dhe fushat për përmirësim në aftësitë personale të komunikimit verbal dhe joverbal.

Udhëzime për zbatimin e lëndës profesionale:
Zhvillimi i kësaj lënde do të bazohet në ndërthurjen e njohurive teorike dhe praktike. Përvetësimi i njohurive do të realizohet përmes:
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet LMS, do të përforcohen gjatë orës së mësimit me mbështetjen e mësimdhënësit dhe të nxënit aktiv, duke zhvilluar edhe lojërat me role. 
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruar nga fakulteti i EHL, shkolla etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


8. Lënda “Bazat e Excel-it”, (L-13-676-26), kl.11–32 orë Teori
Qëllimi i lëndës profesionale:
Kjo lëndë synon t’u ofrojë nxënësve njohuritë dhe aftësitë bazë për përdorimin e programit Microsoft Excel në funksion të proceseve profesionale në industrinë e mikpritjes. Nxënësit do të zhvillojnë aftësi për të përdorur ndërfaqen e Excel-it, për të kryer llogaritje bazë, për të analizuar të dhëna sasiore dhe për të krijuar tabela profesionale duke përdorur një qasje analitike.
Në përfundim të lëndës, nxënësit do të jenë në gjendje të përdorin Excel-in me siguri dhe efikasitet për zgjidhjen e problemeve praktike dhe për krijimin e vlerës së shtuar në proceset e punës në industrinë e mikpritjes.

Rezultatet e pritshme

Njohuritë që fiton nxënësi: 
· Identifikon funksionet dhe veçoritë kryesore të Microsoft Excel dhe zbatimin e tyre në proceset e punës në industrinë e mikpritjes.
· Shpjegon mënyrat e futjes, përpunimit dhe llogaritjes së të dhënave duke përdorur Microsoft Excel.
· Shpjegon rëndësinë e krijimit dhe përdorimit të grafikëve për paraqitjen dhe komunikimin efektiv të rezultateve të punës.

Kompetencat që fiton nxënësi:
· Zbaton aftësitë bazë të teknologjisë së informacionit në proceset e përditshme të industrisë së mikpritjes.
· Përdor Microsoft Excel për krijimin e tabelave bazë, duke respektuar standardet profesionale dhe kërkesat e industrisë.
· Përdor Microsoft Excel për krijimin, përpunimin dhe formatimin e grafikëve për paraqitjen e qartë dhe kuptimplotë të të dhënave numerike.
· Krijon foldera të rinj pune në Microsoft Excel duke futur të dhëna dhe duke përdorur formula bazë.
· Përdor me efikasitet funksionet kryesore të Microsoft Excel, si: SUM, MESATAR, NUMËROJ, NËSE, DHE, OSE dhe JO.

Qëndrimet që zhvillohen te nxënësi:
· Përzgjedh programin e përshtatshëm të Microsoft Office për krijimin e dokumenteve profesionale në funksion të nevojave të palëve të interesuara, të brendshme dhe të jashtme.
· Përdor teknologjinë e informacionit për të mbështetur proceset e menaxhimit dhe vendimmarrjes në organizatë.
· Përdor mjete të përshtatshme softuerike për krijimin e dokumenteve organizative dhe materialeve prezantuese në mbështetje të objektivave të biznesit

Udhëzime për zbatimin e lëndës profesionale:
Zhvillimi i kësaj lënde do të bazohet në ndërthurjen e njohurive teorike dhe praktike. Përvetësimi i njohurive do të realizohet përmes:
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, duke zhvilluar edhe lojërat me role.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruar nga fakulteti i EHL, shkolla etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.




9. Lënda: “Gjuha angleze e aplikuar”, (L-13-662-26), kl.12–32 orë Teori 

Qëllimi i lëndës profesionale:
Pas përvetësimit të njohurive bazë të gjuhës angleze në lëndën themelore, kjo lëndë synon të zhvillojë te nxënësit e mikpritjes aftësitë e nevojshme për të komunikuar me klientët në situata të thjeshta profesionale, me lehtësi dhe siguri.
Kjo lëndë përfshin ushtrime të përgjithshme të gjuhës angleze, duke u fokusuar veçanërisht në terminologjinë profesionale dhe fjalorin specifik të përdorur në departamentet kryesore të një hoteli.

Rezultatet e pritshme

Njohuritë që fiton nxënësi: 
· Analizon ngjashmëritë dhe ndryshimet kryesore ndërmjet gjuhës angleze dhe gjuhës amtare.
· Zgjeron fjalorin profesional me terma dhe shprehje që lidhen me veprimtaritë e hotelit.
· Dallon ndryshimet ndërmjet komunikimit formal dhe joformal në gjuhën angleze.
· Përshkruan lloje të ndryshme të teknikave të pyetjeve të përdorura në komunikimin me klientët.
· Identifikon produktet dhe shërbimet kryesore të hotelit duke përdorur terminologjinë përkatëse në gjuhën angleze.

Kompetencat që fiton nxënësi:
· Komunikon në mënyrë të rrjedhshme në gjuhën angleze me klientët, në situata formale dhe joformale, nga pritja deri në përcjelljen e tyre.
· Zbaton rregullat e komunikimit verbal dhe të shkruar në gjuhën angleze në situatat profesionale të veprimtarive të hotelit.
· Rekomandon pjata dhe pije në gjuhën angleze, duke përdorur terminologjinë e përshtatshme profesionale.
· Rekomandon destinacione, aktivitete dhe ekskursione për klientët në gjuhën angleze, sipas interesave dhe nevojave të tyre.
· Formulon pyetje të përshtatshme për identifikimin e nevojave, kërkesave dhe pritshmërive të klientëve.

Qëndrimet që zhvillohen te nxënësi:
· Vlerëson rëndësinë e përdorimit të gjuhës angleze në komunikimin profesional dhe në veprimtaritë e hotelit.
· Vlerëson ndikimin e komunikimit efektiv në gjuhën angleze në rritjen e kënaqësisë dhe krijimin e një përvoje pozitive për klientët.
 
Udhëzime për zbatimin e lëndës profesionale:
Zhvillimi i kësaj lënde do të bazohet në ndërthurjen e njohurive teorike dhe praktike. Përvetësimi i njohurive do të realizohet përmes:
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, të tilla si lojëra me role për t'i bërë nxënësit të praktikojnë aftësitë e tyre në gjuhën angleze.
Zhvillimi i lëndës: 
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me vlerësime me gojë.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiali i krijuar nga fakulteti i EHL.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet provimeve përfundimtare me gojë, gjatë të cilit ata do të zhvillojnë diskutime të shkurtra në gjuhën angleze me kolegët ose mësimdhënësit, bazuar në përmbajtjen e lëndës.



III. CERTIFIKATA E AVANCUAR

1. Moduli: “Veprimet në Front Office 2”, (M-13-2706-26), kl.12–32 orë Teori dhe 90 orë Praktikë

Qëllimi i Modulit profesional:.
Pas përfundimit me sukses të modulit teoriko-praktik “Veprimet në Front Office 2” dhe përvetësimit të kompetencave të nevojshme për ofrimin e shërbimeve sipas standardeve profesionale gjatë gjithë ciklit të qëndrimit të klientit në hotel (nga para mbërritja deri në largim), nxënësit do të njihen me temat dhe praktikat më të avancuara të departamentit Front Office.

Rezultatet e pritshme

Njohuritë dhe shprehitë që fiton nxënësi:
· Shpjegon ndërveprimin ndërmjet departamentit Front Office dhe pozicioneve të mëposhtme:
· Concierge (personi përgjegjës për orientimin e klientëve dhe rekomandimin e aktiviteteve në qytet dhe më gjerë);
· Cashier (arkëtari);
· Night Auditor (recepsionisti i turnit të natës).
· Identifikon sistemet kryesore të rezervimit të përdorura në departamentin Front Office.
· Shpjegon konceptet bazë të menaxhimit të shitjes së dhomave, duke përfshirë:
· parashikimin;
· planifikimin;
· procesin e shitjes.
· Shpjegon procedurat e marrjes dhe menaxhimit të rezervimeve për grupe, duke përdorur dokumentacionin dhe informacionin përkatës, përfshirë:
· RFP (Request for Proposal) – kërkesë për ofertë e dërguar nga klienti/organizata, mbi bazën e së cilës hoteli përgatit një ofertë sipas kërkesave të përcaktuara.
· Shpjegon rëndësinë e rolit të recepsionistit në zbatimin e rregullave të sigurisë dhe procedurave teknike në vendin e punës.
· Shpjegon hapat dhe teknikat kryesore për realizimin e shitjes së produkteve dhe shërbimeve shtesë (Up-selling).

Kompetencat që fiton nxënësi:
· Realizon ushtrime praktike për funksionet e mëposhtme si:
· Concierge (Personi që orienton klientët për aktivitet në qytet dhe më gjerë).
· Cashier (Arkëtar).
· Night auditor (Recepsionisti i turnit të 3).
· Identifikon kanalet kryesore të shitjes dhe rezervimit, si dhe mënyrën e integrimit të tyre me sistemet e menaxhimit të strukturës akomoduese.
· Menaxhon dhe trajton ankesat e klientëve në mënyrë efektive, duke bashkëpunuar dhe koordinuar veprimet me departamentet përkatëse.
· Cakton dhomat në mënyrë efikase, duke marrë në konsideratë planifikimin, disponueshmërinë dhe kërkesat specifike të klientëve.
· Zbaton detyrat dhe përgjegjësitë profesionale në përputhje me legjislacionin dhe procedurat përkatëse.
· Shpjegon rëndësinë e llogaritjes së kostove në përcaktimin e çmimeve të produkteve dhe shërbimeve hoteliere.
· Zbaton teknika të ndryshme për optimizimin e të ardhurave dhe maksimizimin e fitimeve në strukturat akomoduese.

Qëndrimet që zhvillohen te nxënësi:
· Demonstron aftësi për të punuar në departamentin Front Office në mënyrë të pavarur dhe në grup, duke menaxhuar në mënyrë profesionale situata të ngarkuara dhe stresuese.
· Vlerëson rëndësinë e përdorimit të teknologjisë në përmbushjen e pritshmërive dhe përmirësimin e përvojës së klientëve.
· Vlerëson rëndësinë e menaxhimit efektiv të shitjes së dhomave në funksion të optimizimit të të ardhurave dhe maksimizimit të fitimit.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Zhvillimi i aftësive praktike do të përforcohet në kabinetin e recepsionit përmes praktikës së integruar.
· Mësime praktike të zhvilluara në kabinetin e recepsionit.
Zhvillimi i modulit:
· Moduli zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Kabineti i recepsionit i pajisur me PMS.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe rezultatet e të nxënit.
Vlerësimi i nxënësve do të realizohet nëpërmjet provimit teorik i cili do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit. Nxënësit duhet të plotësojnë standardet minimale praktike FO të kërkuara nga niveli i studimit.
Në provimin praktik, nxënësit do të duhet të bëjnë prezantim para mësimdhënësve dhe bashkëmoshatarëve të tyre, ku do të demonstrojnë se sa të rëndësishme janë aftësitë e buta në krijimin e një përvoje të shkëlqyer të klientit.


2. Moduli: “Arti i shërbimit të “Buttler”, (M-13-2707-26), kl.12–24 orë Teori dhe 35 orë Praktikë

Qëllimi i Modulit profesional:
Duke u bazuar në njohuritë dhe kompetencat e fituara në lëndët dhe modulet e mëparshme, ky modul teoriko-praktik synon të zhvillojë te nxënësit aftësitë e nevojshme për ofrimin e një shërbimi të nivelit të lartë, në përputhje me standardet e strukturave hoteliere me pesë yje.
Në përfundim të modulit, nxënësit do të jenë në gjendje të përmbushin dhe tejkalojnë pritshmëritë e klientëve, duke zbatuar teknika dhe procedura profesionale për menaxhimin e kërkesave të klientëve VIP në hotele prestigjioze dhe struktura të tjera mikpritjeje.

Rezultatet e pritshme

Njohuritë dhe shprehitë që fiton nxënësi:
· Përshkruan origjinën, historinë dhe evolucionin e rolit të Butlerit në industrinë e mikpritjes.
· Identifikon detyrat, përgjegjësitë dhe kompetencat kryesore të një Butler-i.
· Përshtat mënyrën e shërbimit sipas kërkesave, preferencave dhe pritshmërive të klientëve VIP.
· Shpjegon ndryshimet ndërmjet shërbimit VIP dhe llojeve të tjera të shërbimit në industrinë e mikpritjes.
· Identifikon mjetet, pajisjet dhe materialet e nevojshme për realizimin e aktiviteteve të ndryshme në hotel dhe në struktura të tjera mikpritjeje.
· Harton dhe plotëson lista kontrolli (check-lista) në varësi të aktiviteteve dhe standardeve të kërkuara të shërbimit.

Kompetencat që fiton nxënësi:
· Realizon veprimtaritë e nevojshme për përmbushjen e kërkesave, preferencave dhe pritshmërive të klientëve VIP dhe të zotëve të shtëpisë.
· Zbaton elementet e etikës profesionale, protokollit dhe standardeve të shërbimit VIP.
· Ofron një shërbim cilësor dhe të personalizuar për klientët VIP dhe në mjedise private.
· Përgatit dhe organizon aktivitetet e ndryshme sipas kërkesave dhe standardeve të përcaktuara.
· Planifikon dhe ndan detyrat dhe përgjegjësitë për realizimin efektiv të aktiviteteve.
· Siguron zbatimin e standardeve të cilësisë gjatë realizimit të aktiviteteve të ndryshme.
· Realizon aktivitete dhe shërbime të personalizuara që përmbushin kërkesat specifike të klientëve.

Qëndrimet që zhvillohen te nxënësi:
· Demonstron aftësi për të ofruar shërbim për klientët VIP në mënyrë të pavarur dhe në grup, duke menaxhuar në mënyrë profesionale situata të ngarkuara dhe stresuese.
· Vlerëson rëndësinë e ofrimit të një shërbimi në kohë dhe sipas standardeve të kërkuara për përmbushjen e pritshmërive të klientëve VIP.

Udhëzime për zbatimin e modulit profesional:
Zhvillimi  i këtij moduli do të përfshijë të nxënit duke u bazuar në njohuri teorike dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv.
· Mësime praktike të zhvilluara në kabinetin e recepsionit.
Zhvillimi i modulit:
· Moduli zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Mjedis real restoranti dhe dhomë hoteli.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateve të të nxënit. Nxënësit duhet të plotësojnë standardet makismale të shërbimit të kërkuara nga niveli i studimit.
Nxënësit do të vlerësohen në fund të modulit me një provim praktik dhe një provim teorik me kohë të kufizuar. 
Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e modulit.
Provimi praktik do të vlerësohet në dhomën e hotelit dhe kabineti i restorantit, ku ata do të ofrojnë një shërbim të nivelit Buttler për klientët, ndërsa mësimdhënësit do t'i pyesin ata për praktikën e tyre. 
Mësimdhënësit do të kryejnë vlersësimin e nxënësve në bazë të kritereve përkatëse.


3. Lënda: “Trajnimi dhe zhvillimi i burimeve njerëzore” (L-13-678-26), kl.12–16 orë Teori

Qëllimi i lëndës profesionale:
Kjo lëndë prezanton konceptet kryesore, aspektet e zhvillimit të aftësive të trajnimit dhe zbatimin e tyre në funksion të zhvillimit profesional të punonjësve, si dhe kontributin e tyre në krijimin e një organizate efektive të mikpritjes.
Në përfundim të suksesshëm të lëndës, nxënësit do të jenë në gjendje të hartojnë, zhvillojnë, zbatojnë dhe vlerësojnë programe trajnimi në kontekstin e industrisë së mikpritjes.

Rezultatet e pritshme

Njohuritë që fiton nxënësi:
· Përshkruan piramidën e Maslow-it dhe shpjegon lidhjen e saj me nevojat dhe motivimin e punonjësve.
· Shpjegon burimet e konflikteve të mundshme në departamentet e hotelit dhe strategjitë e përshtatshme për zgjidhjen e tyre.
· Identifikon mospërputhjet ndërmjet kërkesave për funksionimin e hotelit dhe nevojave e pritshmërive të punonjësve.
· Shqyrton të drejtat e punonjësve sipas legjislacionit të punës dhe identifikon rreziqet e lidhura që duhen marrë në konsideratë.
· Identifikon elementet kryesore të proceseve të menaxhimit të burimeve njerëzore, duke përfshirë:
· përshkrimin e punës;
· sesionet e trajnimit;
· vlerësimin e performancës në punë.
Kompetencat që fiton nxënësi:
· Lidh nivelet e ndryshme të nevojave të piramidës së Maslow-it me nevojat dhe motivimin e punonjësve në bizneset hoteliere.
· Zbaton teknika të përshtatshme për menaxhimin dhe zgjidhjen e konflikteve në vendin e punës.
· Zhvillon dhe realizon ushtrime për ndërtimin dhe forcimin e ekipit.
· Harton, zhvillon dhe vlerëson programe trajnimi në vendin e punës.
· Zhvillon dhe realizon trajnime në përputhje me nevojat e punonjësve.
· Kryen vlerësime të performancës në punë duke përdorur kriteret dhe procedurat përkatëse.

Qëndrimet që zhvillohen te nxënësi:
· Identifikon kufizimet personale dhe fushat për përmirësim në menaxhimin e mosmarrëveshjeve dhe konflikteve në vendin e punës.
· Vlerëson ndikimin e legjislacionit të punës, duke analizuar avantazhet dhe kufizimet e tij në marrëdhëniet e punës.
· Vlerëson rolin dhe rëndësinë e trajnimit të vazhdueshëm të punonjësve në përmirësimin e performancës dhe suksesin e strukturave të mikpritjes.



Udhëzime për zbatimin e lëndës profesionale:
[bookmark: _Hlk164967188]Zhvillimi i kësaj lënde do të bazohet në ndërthurjen e njohurive teorike dhe praktike. Përvetësimi i njohurive do të realizohet përmes:
· Mësimit të kombinuar i cili do të zhvillohet duke përdorur përmbajtje dixhitale dhe tradicionale, nëpërmjet një Sistemi të Menaxhimit të Mësimit (SMM). Njohuritë e marra nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, të tilla si loja me role.
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Ky kualifikim profesional përfundon me një vlerësim teorik dhe një prezantim të nxënësit.
Burimet e nevojshme:
· Klasë me pajisje multimedial.
· Laboratori i aplikimit të IT.
· Bibliotekë dhe materiale mësimore.
Referencat:
· [bookmark: _Hlk164967353]Materiale mbështetëse të ofruara nga shkolla.

Udhëzime për vlerësimin e nxënësve:
Vlerësimi i nxënësve do të realizohet nëpërmjet një prezantimi përfundimtar, gjatë të cilit ata do të paraqesin programin e trajnimit të aftësive të hartuar dhe zhvilluar në grup, përpara mësimdhënësve dhe nxënësve të tjerë.
Gjatë prezantimit, nxënësit do të zhvillojnë një orë mësimi të lidhur me programin e përgatitur, duke demonstruar aftësitë e tyre në planifikimin, organizimin dhe realizimin e një aktiviteti.
Mësimdhënësit do të vlerësojnë prezantimin e përgjithshëm, përmbajtjen e programit dhe realizimin e tij, në përputhje me kriteret e përcaktuara të vlerësimit.



4. Lënda: “Ndërgjegjësimi kulturor”, (L-13-679-26), kl.12–16 orë Teori

Qëllimi i lëndës profesionale:
Lënda “Ndërgjegjësimi kulturor” synon të zhvillojë te nxënësit të cilët punojnë në industrinë e mikpritjes, inteligjencën kulturore të nevojshme për ndërtimin e marrëdhënieve pozitive dhe komunikimin efektiv me klientë nga kultura të ndryshme në nivel ndërkombëtar.
Në përfundim të lëndës, nxënësit do të jenë në gjendje të demonstrojnë kuptimin e diversitetit kulturor dhe ndikimit të tij në pritshmëritë e klientëve në industrinë e mikpritjes, si dhe të zbatojnë qasje të përshtatshme për ofrimin e një shërbimi cilësor dhe të personalizuar ndaj klientëve me prejardhje të ndryshme kulturore.

Rezultatet e pritshme

Njohuritë që fiton nxënësi: 
· Shpjegon diversitetin kulturor dhe sfidat që lidhen me dinamikat e sotme globale.
· Analizon sfidat kryesore të një mjedisi pune multikulturor dhe ndikimin e tyre në marrëdhëniet profesionale.
· Identifikon temat dhe çështjet që duhen shmangur gjatë ndërveprimit me klientët, si dhe konfliktet e mundshme që mund të lindin prej tyre.
· Shqyrton zakonet, traditat dhe praktikat e të ushqyerit të vendeve të ndryshme.

Kompetencat që fiton nxënësi:
· Përshtat komunikimin verbal dhe joverbal sipas karakteristikave dhe veçorive të kulturave të ndryshme.
· Zhvillon dhe nxit marrëdhënie pozitive pune në mjedise ndërkulturore.
· Zbaton masa dhe teknika të përshtatshme për eleminimin e konflikteve dhe keqkuptimeve ndërkulturore.
· Propozon produkte ushqimore dhe pije të përshtatshme bazuar në prejardhjen kulturore, preferencat dhe nevojat e klientëve.

Qëndrimet që zhvillohen te nxënësi:
· Vlerëson kulturat e ndryshme, si dhe karakteristikat dalluese të tyre.
· Zhvillon inteligjencën kulturore dhe ndjeshmërinë personale ndaj kulturave të ndryshme.
· Identifikon kufizimet personale dhe fushat për përmirësim në drejtim të ndërgjegjësimit kulturor.

Udhëzime për zbatimin e lëndës profesionale: 
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· [bookmark: _Hlk236219215]Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 


Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga institucionet përkatëse, krijuar nga shkolla e EHL etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet dy provimeve përfundimtare, që do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


5. Lënda: “Parimet e marketingut në hotel”, (L-13-680-26), kl.12–16 orë Teori

Qëllimi i lëndës profesionale:
Kjo lëndë synon të zhvillojë te nxënësit kuptimin mbi rolin dhe funksionin e marketingut brenda një organizate të sektorit të mikpritjes. Ajo trajton faktorët kryesorë që ndikojnë në sjelljen e konsumatorit, si dhe konceptet dhe elementet përbërëse të marketingut miks dhe mënyrën e përdorimit të tij për të identifikuar dhe përmbushur nevojat e klientëve.

Rezultatet e pritshme

Njohuritë që fiton nxënësi: 
· Shpjegon mënyrën se si strukturat e mikpritjes identifikojnë klientët, dëshirat dhe nevojat e tyre, duke u bazuar në konceptin e marketingut miks, përdorimet dhe kufizimet e tij.
· Analizon vendimet e marketingut bazuar në kombinimin e elementeve të marketingut miks: produktit, çmimit, promovimit dhe shpërndarjes.
· Arsyeton mënyrën se si organizatat e mikpritjes zbatojnë strategjitë e marketingut për të përmbushur kërkesat e klientëve vendas dhe ndërkombëtarë.

Kompetencat që fiton nxënësi: 
· Komunikon në mënyrë të qartë dhe të organizuar konceptet dhe parimet kryesore të marketingut.
· Përdor saktë terminologjinë profesionale të marketingut në situata të ndryshme.
· Zbaton metodat kryesore të marketingut, duke zhvilluar aftësi për identifikimin dhe zgjidhjen e problemeve të marketingut.

Qëndrimet që zhvillohen nxënësi:
· Vlerëson rëndësinë e marketingut në industrinë e mikpritjes, lidhjen e tij me funksionet e tjera të biznesit dhe rolin e marketingut në shoqëri në përgjithësi.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe një prezantim.
Burimet e nevojshme:
· Klasa me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.

Referencat:
· Materiale mbështetëse të ofruara nga institucionet përkatëse, i krijuar nga fakulteti i EHL,  shkolla etj.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
[bookmark: _Hlk165493266]Vlerësimi i nxënësve do të realizohet nëpërmjet një prezantimi përfundimtar mbi procesin e shitjes, gjatë të cilit ata do të paraqesin dhe do të argumentojnë punën e tyre përpara mësimdhënësit dhe nxënësve të tjerë.

[bookmark: _Hlk165493622]6. Lënda: “Tendencat në hotel dhe risitë”, (L-13-681-26), kl.12–16 orë Teori 

Qëllimi i lëndës profesionale:
Kjo lëndë synon të prezantojë nxënësit me tendencat më të fundit dhe zhvillimet kryesore në industrinë e mikpritjes. Qëllimi i saj është të zhvillojë të menduarit kritik të nxënësve, duke i aftësuar ata të analizojnë ndikimin e përparimeve teknologjike, ndryshimeve të tregut, konkurrencës dhe evolucionit të pritshmërive të klientëve të gjeneratave të reja në sektorin e mikpritjes.

Rezultatet e pritshme

Njohuritë që fiton nxënësi:
· Vlerëson tendencat kryesore në industrinë e mikpritjes dhe ndikimin e tyre në lidhje me pritshmërtë e klientëve.
· Shpjegon mënyrën se si tendencat e reja mund të ofrojnë mundësi të reja biznesi në industrinë e mikpritjes.
· Shpjegon rëndësinë e identifikimit të rreziqeve që lidhen me kushtet e tregut dhe ndikimin e tyre në zhvillimin e ardhshëm të industrisë së mikpritjes.
· Shpjegon konceptin e inovacionit dhe ndikimin e tij të mundshëm në zhvillimin e industrisë së mikpritjes.
· Vlerëson rëndësinë e përshtatjes ndaj ndryshimit dhe përqafimit të inovacionit për rritjen e konkurrueshmërisë në industrinë e mikpritjes.

Kompetencat që fiton nxënësi:
· Identifikon sfidat dhe mundësitë që lidhen me ndikimin e avancimeve teknologjike në industrinë e mikpritjes.
· Zbaton qasje për përmirësimin dhe zhvillimin e vazhdueshëm të produkteve dhe shërbimeve ekzistuese hoteliere, me qëllim ruajtjen e konkurrueshmërisë në treg.
· Zbaton parimet bazë të inovacionit në zhvillimin dhe përmirësimin e proceseve dhe shërbimeve në industrinë e mikpritjes.

Qëndrimet që zhvillohen te nxënësi:
· Vlerëson rolin e tendencave të reja në suksesin dhe zhvillimin e vazhdueshëm të strukturave akomoduese ekzistuese.
· Analizon pikat e forta, dobësitë dhe fushat për përmirësim të produkteve dhe shërbimeve ekzistuese hoteliere, bazuar në tendencat e ardhshme të industrisë.
· Vlerëson rëndësinë e inovacionit në planifikimin afatgjatë dhe në rritjen e konkurrueshmërisë së industrisë së mikpritjes.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe një prezantim.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla EHL.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një prezantimi përfundimtar 15-minutësh në grup, gjatë të cilit ata do të paraqesin përpara mësimdhënësit dhe nxënësve të tjerë tendencat aktuale të industrisë së mikpritjes dhe do të analizojnë ndikimin e tyre në zhvillimin e sektorit.
Mësimdhënësit do të vlerësojnë përmbajtjen e prezantimit, analizën e tendencës së përzgjedhur dhe aftësinë e nxënësve për të argumentuar ndikimet e saj, në përputhje me kriteret e përcaktuara të vlerësimit.


7. Lënda: “Parimet e llogarisë dhe buxhetimit”, (L-13-682-26), kl.12-32 orë Teori

Qëllimi i lëndës profesionale:
Kjo lëndë prezanton konceptet bazë të kontabilitetit me fokus të veçantë në industrinë e mikpritjes. Nëpërmjet shembujve praktikë të marrë drejtpërdrejt nga sektori i hotelerisë, lënda synon të pajisë nxënësit me njohuri mbi kërkesat kryesore të menaxhimit financiar në strukturat akomoduese.
Në përfundim të lëndës, nxënësit do të jenë në gjendje të interpretojnë të dhënat financiare të një biznesi mikpritjeje dhe të vlerësojnë treguesit kryesorë të performancës që kontribuojnë në menaxhimin efektiv dhe suksesin e organizatave të këtij sektori.
	
Rezultatet e pritshme

Njohuritë që fiton nxënësi:
· Shpjegon qëllimin dhe funksionet kryesore të kontabilitetit, duke përfshirë llogaritë kontabël të lidhura me pasqyrat financiare dhe klasifikimin e tyre.
· Shpjegon terminologjinë kryesore të kontabilitetit të përdorur në proceset financiare.
· Përshkruan përmbajtjen dhe qëllimet e dy pasqyrave kryesore financiare:
· pasqyrës së të ardhurave;
· gjendjes së bilancit.
· Shpjegon mënyrën e hartimit të pasqyrave financiare, duke përfshirë konceptet e debitit dhe kreditit, si dhe lidhjen ndërmjet llogarive të ndryshme në bilancin e gjendjes dhe pasqyrën e të ardhurave.
· Demonstron njohuri mbi paraqitjen e pasqyrave financiare dhe procesin e mbylljes së ciklit kontabël.

Kompetencat që fiton nxënësi:
· Zbaton parimet bazë të kontabilitetit, si dhe identifikon bilancet normale të llogarive të përdorura në proceset kontabël.
· Regjistron dhe poston veprimet kontabël, si dhe përgatit bilancin provë për llogaritë përkatëse.
· Përditëson llogaritë financiare në përputhje me kërkesat e raportimit kontabël.
· Përgatit dhe vlerëson pasqyrat kryesore financiare, përfshirë pasqyrën e të ardhurave dhe gjendjen e bilancit.
· Analizon performancën dhe gjendjen financiare të një biznesi duke përdorur tregues dhe raporte të zakonshme financiare të aktivitetit.

Qëndrimet që zhvillohen te nxënësi:
· Vlerëson qëllimin, përdorimet dhe kufizimet e informacionit kontabël në proceset e marrjes së vendimeve.
· Shpjegon rëndësinë e kontabilitetit dhe buxhetimit në mbështetjen e vendimeve të menaxhimit.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Libra dhe dokumente financiare e kontabël.
Referencat:
· Materiale mbështetëse të ofruara nga shkolla EHL.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


8. Lënda: “Administrimi i kuadrit ligjor në hotel”, (L-13-683-26), kl.12–32 orë Teori 

Qëllimi i lëndës profesionale:
Kjo lëndë prezanton nxënësit me kuadrin ligjor që rregullon veprimtarinë e industrisë së mikpritjes, ushqimit dhe udhëtimit. Ajo trajton detyrimet ligjore, përgjegjësitë dhe kërkesat e sigurisë që duhet të respektojnë punonjësit e këtij sektori për të garantuar ofrimin e shërbimeve të sigurta dhe cilësore ndaj klientëve.
Në përfundim të lëndës, nxënësit do të jenë në gjendje të kuptojnë rëndësinë e monitorimit dhe zbatimit të kërkesave ligjore që lidhen me kontratat, licencat, lejet, si dhe praktikat e menaxhimit të rrezikut në strukturat e mikpritjes.

Rezultatet e pritshme

Njohuritë që fiton nxënësi:
· Përshkruan elementet kryesore dhe përmbajtjen bazë të një kontrate pune.
· Shpjegon detyrimet ligjore të strukturave të mikpritjes në lidhje me pranimin dhe mbrojtjen e klientëve, si dhe masat për kufizimin e përgjegjësisë për humbjen ose dëmtimin e sendeve me vlerë të tyre.
· Shqyrton marrëdhëniet ligjore ndërmjet një strukture mikpritëse dhe konkurrentëve të saj.
· Shpjegon përgjegjësitë ligjore të strukturave të mikpritjes ndaj punonjësve dhe rëndësinë e përcaktimit të detyrave dhe përshkrimeve të punës.
· Përcakton format kryesore ligjore të organizimit të strukturave të mikpritjes.

Kompetencat që fiton nxënësi:
· Vlerëson rreziqet që lidhen me mosrespektimin e kuadrit ligjor në marrëdhëniet ndërmjet strukturave të mikpritjes dhe palëve të interesuara, veçanërisht klientëve dhe punonjësve.
· Shpjegon rëndësinë e marrjes së përgjegjësisë për garantimin e sigurisë së klientëve dhe punonjësve, në përputhje me kërkesat ligjore.
· Harton një kontratë të thjeshtë pune duke respektuar elementet bazë ligjore.
· Përgatit një kontratë shitjeje për një klient, në përputhje me kërkesat dhe praktikat bazë juridike.
· Klasifikon licencat, certifikatat, lejet dhe dokumentacionin e inspektimeve që një strukturë mikpritëse duhet të disponojë dhe të administrojë në përputhje me detyrimet ligjore.

Qëndrimet që zhvillohen te nxënësi:
· Vlerëson rëndësinë e zbatimit të kuadrit ligjor në veprimtarinë e përditshme të strukturave të mikpritjes.
· Vlerëson pasojat e moszbatimit të legjislacionit që rregullon veprimtarinë e industrisë së mikpritjes.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet dy provimeve përfundimtare teorike që do të zhvillohen online në Sistemin e Menaxhimit të Mësimit (SMM), në fund të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


9. Moduli: “Krijimi i konceptit Pop-up të ushqimit dhe pijeve“, (M-13-2708-26), kl.12–24 orë Teori dhe 55 orë Praktikë

Qëllimi i Modulit profesional:
Ky modul teoriko-praktik bazohet në njohuritë, aftësitë dhe kompetencat e fituara më parë në sektorin e kuzhinës dhe ushqimit dhe pijeve (F&B). Moduli synon t'u ofrojë nxënësve mundësinë të integrojnë dhe zbatojnë njohuritë e tyre nëpërmjet zhvillimit dhe realizimit të një projekti profesional.
Gjatë modulit, nxënësit do të planifikojnë, zhvillojnë dhe zbatojnë një koncept origjinal të sektorit të ushqimit dhe pijeve (F&B), duke përdorur mjediset dhe burimet e vëna në dispozicion nga shkolla. Në këtë proces, ata do të demonstrojnë aftësitë e tyre në planifikimin e menusë, prodhimin e ushqimit, zbatimin e standardeve të higjienës, shërbimin ndaj klientit, promovimin e konceptit, menaxhimin financiar dhe kontabël, si dhe sigurimin e cilësisë së shërbimit.
Në përfundim të modulit, nxënësit do të prezantojnë projektin e tyre përfundimtar përpara mësimdhënësit dhe nxënësve të tjerë, duke argumentuar konceptin e zhvilluar dhe rezultatet e arritura.

Rezultatet e pritshme

Njohuritë dhe shprehitë që fiton nxënësi:
· Identifikon aktorët kryesorë të përfshirë në zhvillimin e një koncepti të ri të një biznesi të sektorit të ushqimit dhe pijeve (F&B).
· Shpjegon vizionin, misionin dhe strategjinë e një biznesi të sektorit të ushqimit dhe pijeve (F&B).
· Përshkruan hapat kryesorë të transformimit të një ideje në një produkt ose shërbim F&B të tregtueshëm.
· Analizon elementet që kontribuojnë në krijimin e ambientit dhe përvojës së klientit në restorante dhe njësi të tjera të sektorit F&B.
· Identifikon mjetet dhe teknikat që mbështesin promovimin dhe shitjen e produkteve dhe shërbimeve të sektorit F&B.
· Shpjegon parimet dhe teknikat bazë të promovimit të produkteve dhe shërbimeve F&B.

Kompetencat që fiton nxënësi:
· Harton një plan për zhvillimin e një veprimtarie të sektorit të ushqimit dhe pijeve (F&B), duke përfshirë fazat e konceptimit, zbatimit dhe vlerësimit të rezultateve.
· Harton një koncept bazë të një restoranti dhe e pasqyron atë në projektimin e menusë.
· Prezanton dhe argumenton konceptin e zhvilluar të restorantit, duke evidentuar elementet kryesore të tij.
· Krijon materiale dhe mjete mbështetëse për promovimin dhe shitjen e produkteve dhe shërbimeve të sektorit F&B.
· Demonstron aftësi organizative në zhvillimin dhe prezantimin e projektit.

Qëndrimet që zhvillohen te nxënësi:
· Vlerëson rëndësinë e planifikimit efektiv në zhvillimin dhe suksesin e një koncepti të ri të sektorit të ushqimit dhe pijeve (F&B).
· Vlerëson rreziqet dhe sfidat që lidhen me krijimin dhe zhvillimin e një biznesi të sektorit të mikpritjes.
· Demonstron kreativitet dhe një qasje sipërmarrëse në transformimin e ideve në produkte dhe shërbime F&B të tregtueshme.

Udhëzime për zbatimin e modulit profesional:
Zhvillimi i këtij moduli do të përfshijë të nxënit, duke u bazuar në njohuri dhe aftësi praktike. Nxënësve do t'u jepet mundësia të krijojnë, organizojnë dhe menaxhojnë një koncept restoranti, i cili do të funksionojë dhe do të ofrojë shërbime për publikun. Përvetësimi i njohurive dhe aftësive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, i cili do të mbikëqyrë dhe do t'u japë feed back nxënësve ndërsa ata po planifikojnë dhe zbatojnë konceptin e tyre.
Zhvillimi i modulit:
· Grupet e punës do të organizohen me nxënës nga të dy kualifikimet: kuzhinë dhe shërbim.
· Moduli do të zhvillohet në dy periudha njëjavore, gjatë të cilave nxënësit do të fokusohen vetëm në zhvillimin dhe zbatimin e projektit.
· Ndërmjet dy periudhave të zbatimit të projektit do të ketë një interval prej katër javësh, në mënyrë që nxënësit të reflektojnë mbi përvojën e parë, të identifikojnë mundësitë për përmirësim dhe të zbatojnë ndryshimet e nevojshme në fazën e dytë.
Burimet e nevojshme:
· Klasë me pajisje multimediale.
· Laboratori i aplikimit të IT.
· Restorant model me kuzhinë dhe mjedis magazinimi.
Referencat:
· Materiale mbështetëse të ofruara nga shkolla EHL.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen dhe rezultatet e të nxënit. Nxënësit do të demonstrojnë njohuritë, aftësitë dhe kompetencat e tyre përmes planifikimit, zhvillimit dhe funksionimit të një koncepti të ri restoranti. Java e parë e veprimtarive do të shërbejë për realizimin e një vlerësimi formues, ndërsa java e dytë do të përfundojë me një vlerësim përmbledhës.
Vlerësimi i nxënësve do të realizohet nëpërmjet dy prezantimeve dhe një vlerësimi praktik:
· Vlerësimi i parë do të realizohet përmes një prezantimi para mësimdhënësve dhe nxënësve të tjerë, gjatë të cilit nxënësit do të paraqesin dhe argumentojnë konceptin e propozuar të restorantit, si dhe planin për zbatimin e tij.
· Vlerësimi i dytë do të realizohet përmes një vlerësimi praktik, ku nxënësit do të demonstrojnë aftësinë për të zbatuar konceptin e zhvilluar, duke përfshirë planifikimin e menusë, organizimin e furnizimit dhe porositjes së produkteve, zbatimin e standardeve të higjienës, proceset e kuzhinës, shërbimin ndaj klientit, procedurat e shërbimit, dekorimin dhe krijimin e ambientit të përshtatshëm.
· Vlerësimi i tretë do të realizohet përmes një prezantimi përfundimtar në grup para mësimdhënësve dhe nxënësve të tjerë, gjatë të cilit nxënësit do të analizojnë rezultatet e veprimtarisë së realizuar, do të vlerësojnë performancën e konceptit të zhvilluar dhe do të propozojnë masa për përmirësim.



10. Lënda: “Gjuha angleze e biznesit”, (L-13-671-26), kl.12–24 orë Teori 

Qëllimi i lëndës profesionale:
Kjo lëndë është hartuar për të pajisur profesionistët e ardhshëm në industrinë e mikpritjes me aftësitë e nevojshme për të komunikuar në mënyrë efektive dhe profesionale në mjedise anglishtfolëse dhe ndërkombëtare.
Lënda synon zhvillimin e kompetencave të avancuara të komunikimit në gjuhën angleze, duke i përgatitur nxënësit për përdorimin e gjuhës në situata reale të industrisë së mikpritjes. Ajo trajton aspekte të ndryshme të komunikimit profesional, duke përfshirë terminologjinë e biznesit, shkurtesat e përdorura në komunikimin formal dhe informal, rregullat e komunikimit në ndërveprimet sociale dhe profesionale, dallimet kulturore në komunikim, si dhe elemente të avancuara të gramatikës të aplikuara në veprimtaritë e mikpritjes.

Reultatet e pritshme

Njohuritë që fiton nxënësi:
· Zgjeron fjalorin profesional për të komunikuar në mënyrë efektive në një mjedis biznesi.
· Identifikon elementet kryesore dhe strukturën e dokumenteve të komunikimit profesional, përfshirë:
· letrën e motivimit;
· Curriculum Vitae (CV);
· e-mailin e biznesit;
· profilin profesional në LinkedIn.

Kompetencat që fiton nxënësi:
· Komunikon në gjuhën angleze në mënyrë efektive dhe profesionale me klientët, duke përdorur forma të komunikimit formal dhe joformal gjatë gjithë ciklit të shërbimit, nga pritja deri në përcjelljen e klientit.
· Komunikon në mënyrë verbale dhe të shkruar në gjuhën angleze në situata profesionale të veprimtarive të dhomave (Rooms Division).
· Përgatit dokumente të komunikimit profesional, përfshirë:
· letrën e motivimit;
· Curriculum Vitae (CV);
· e-mailin e biznesit.
· Krijon dhe zhvillon një profil profesional në LinkedIn, duke zbatuar praktikat më të mira të prezantimit profesional.

Qëndrimet që zhvillohen te nxënësi:
· Vlerëson rëndësinë e komunikimit efektiv në gjuhën angleze në zhvillimin e marrëdhënieve profesionale dhe të biznesit.
· Vlerëson ndikimin e komunikimit të rrjedhshëm në gjuhën angleze në rritjen e kënaqësisë dhe përvojës pozitive të klientëve.
· Shpjegon rëndësinë e komunikimit të shkruar profesional në ndërveprimin me punëdhënësit e mundshëm dhe në zhvillimin e karrierës.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, të tilla si pagesa me role për t'i bërë nxënësit të praktikojnë aftësitë e tyre në anglisht.
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me vlerësime me gojë.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiali i krijuar nga shkolla e EHL.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës. Nxënësit do të demonstrojnë aftësitë e tyre gjuhësore në gjuhën angleze përmes tre prezantimeve verbale. Gjatë këtyre prezantimeve, ata do të zhvillojnë diskutime të shkurtra në anglisht me nxënësit ose mësimdhënësit, duke u bazuar në temat, njohuritë e fituara gjatë lëndës.

